
SZEMÉLYEK. 

Az  asszony.  Pertics  Jenőné,  Telkesy  Aranka.  40  éves. 
A  haját  valószinüleg  fe3Íi.  Divatos,  szőkés-vörös  a 
haja.  Erős,  mély  hangja  van,  de  a  mozdulatai  nőiesek. 
Magas  termetű,  jól  öltözik.  Nagy  soppos  frizurát 
hord,  a  füle  elé  is  fésül  egy  kevés  hajat.  Gyakran 
babrál  a  kontyán.  Az  arca  kissé  megviselt,  de  álta- 
lában a  korához  képest  elég  jó  kondícióban  van. 
Nem  rossz,  de  nem  is  jó  ez  a  »ő,  nem  kicsinyes, 
de  nem  is  intelligens  ;  sok  van  ilyen  és  végered- 
ményében inkább  az  értékes  nők  közé  sorolják 
őket. 

A  férj.  Pertics  Jenő.  50  éves,  alacsony,  kopasz,  kejla- 
baJ3zu,  elhízásra  hajlamos.  Jó  és  udvarias  ember, 
könnyen  elérzékenyülő.  Tulgyengéd  apa  és  férj. 
Dolgozik  reggeltől  estig,  hogy  ellássa  a  gyerekeit. 
Szereti  a  hivatalát  és  bizonyos  állati  örömmel  végzi 
a  szokásos  munkát.  Alacsony  gallért  és  megvarrt 
szines  nyakkendőt  visel,  a  nadrágjának  állásáról 
látszik,  hogy  nem  jó  szabónál  dolgoztat,  talán  kész 
ruhát   vásárol. 

Boér  Kálmán.  36  éves.  Cvikkeres.  Sötétszőke  haj,  angol 
bajusz.  Neuraszténiás  arc,  egy  érzékeny  emberé,  aki 
az  érzékenységet  saját  maga  előtt  is  titkolja.  Az  első 
felvonás  végéig  megőrzi  az  önuralmát,  akkor  hirte- 
len tör  ki  az  elfojtott  indulatossága.  Járásában  van 
valami  uri  karakter,  előkelőség,  ami  itt  ebben  a 
sötét  pesti  polgári  milliőben  is  megmaradt. 


A  szakácsnő.  (Maris.)  Elhizott,  sápadt  nőszemély,  öreg  e3 
ellenszenves,  de  nyilt  szemű,  kitanult  és  ismeri  az 
életet. 

A  szobalány.  Fiatal,  de  rossz  arcú.  (Az  asszony  nem 
fogad  csinos  cselédet.)  Sápadt.  Zsidós  hangsulylyal 
beszél,  modorosan  mint  a  boltokban  a  pesti  szol- 
gálók a  segéddel. 

A  háziorvos.  40  éves,  enyhén  kopasz,  udvarias  ember. 
Olyan  orvos,  aki  már  tul  van  minden  orvosi  ambí- 
ción. Dolgozik,  mert  öröme  telik  az  érdeklődésben, 
amely  munkájában  körülveszi,  de  legjobban  szeret 
kártyázni.  Az  a  pesti  háziorvostypus,  amely  csak 
a  tanárok  impresszáriója.  Az  első  felvonásban  a 
ritka  és  komplikált  diagnózis   kissé  felizgatja. 

A  sebész.  Nagystílű  szélhámosok  tipusa.  Roppantul  az 
előtérbe  tudja  magát  tolni.  Magas,  szép  ember,  kis 
kecskeszakállal  és  vékony,  éles  hanggal.  Kegyetlen, 
közömbös  hóhértermészet. 

Schwarcz  tanár.  A  bécsi  iskola.  Fontoskodó,  magyaráz- 
gató, könyvember.  Inkább  tudós,  mint  orvos.  Moso- 
lyog és  mindig  magyarázó  pózokba  helyezkedik  el. 

Telkesyné.  A  Petricsné  anyja.  Molett  asszony.  Erősen 
puderezi  és  fűzi  magát.  Bizonyos  vén  kokott  jellege 
van,  de  kedves  asszony. 

Temetkezési  szolga.  Sápadt,  rosszul  borotvált,  penészes 
kis  ember. 

Az  idegen  cseléd.  Fiatal,  széphangu,  fess  lány.  A  leg- 
különb nő  az  egész  társaságban. 


ELSŐ  FELVONÁS. 

Nagy,  de  nem  világos  és  stilus  nélkül  bútoro- 
zott polgári  ebédlő.  Reggelihez  teritett  asztal, 
findzsákkal,  tejes  lábassal,  vizes  üveggel.  Az  asz- 
tal kissé  már  szét  van  dúlva,  egy  asztalkendő 
az  egyik  széken,  a  másik  összegyűrve  az  abro- 
szon. Már  hárman,  vagy  többen  is  reggeliztek 
itten.  Perticsné  jobboldalt  összekuporodva 
slafrokbari  újságot  olvas.  Csak  hevenyében  van 
megfésülve,  a  kontya  részben  lóg,  de  az  arca 
már  erősen  púderezett.  Nagytermetű,  jóalaku 
asszony.  Azt  a  benyomást  kelti,  hogy  minden 
pillanatban  érzi  a  termetének  szépségét.  A  szín- 
padon körülbelül  fél  percig  egyedül  van.  Lapoz 
az  újságban,  babrálja  a  haját,  ülési  módot  vál- 
toztat. A  közönségnek  érezni  kell,  hogy  ni,  ez  a 
nő  milyen  jól  és  biztosan  érzi  magát,  kissé  öreg 
már  és  most  reggel  gusztustalan  is,  de  este 
mutatós  lehet.  Ha  a  színésznő  azt  érzi,  hogy 
ezt  az  impresszió-sorozatot  nem  tudja  ennyi  idő 
alatt  a  közönségben  felkelteni,  akkor  ezt  a  néma- 
játékot ki  kell  nyújtani  tovább. 

Szobalány  (megjelenik  a  jobb  hátsó  ajtóban, 
halkan  mondja)  :  Nagysága  kérem,  a  Janika  azt 
mondta,  hijjam  a  nagyságát. 

Perticsné:  Az  a  gyerek  csak  most  kel  fel, 
mondja  meg  neki,  hogy  siessen,  öltözzön. 

Szobalány  :  Igenis  !  (Eltűnik.) 
Kis  szünet. 


Perticsné  (újságolvasásba  merül.  Csengetés. 
A  szobalány  áthalad  a  szobán  és  látni  a  nyitva- 
hagyott  előszobaajtón,  amint  beereszti  a  postást.) 

Postás :  Jó  reggelt  kívánok !  Ajánlott  van 
kérem  !  Boér  Kálmán  miniszteri  titkár  urnák. 

Szobalány  :  A  nagysága  majd  átveszi,  menjen 
csak  be. 

A  postás  :  Nincs  itthon  Boér  ur  ? 

Perticsné :  Nincs. 

A  postás :  Es  van  a  nagyságának  irott  meg. 
hatalmazása  ? 

Perticsné :  Van  hát.  Ejnye,  hát  maga  nem 
tudja ;  ez  az  ur  nálunk  lakik  és  meghatalmazás 
van  tőle.  (Felkel  és  a  pohárszék  egyik  fiókjából 
kiveszi  az  ivet.)  Itt  van  ni ! 

A  postás    (megnézi) :    Tessék    kérem    aláírni. 

Perticsné  (ír.) 

A  postás :  Uj  ember  vagyok  kérem,  csak 
elseje  óta  kézbesítek  ebbe  a  kerületbe.  Kezeit 
csókolom. 

Perticsné  (leül  az  asztalhoz  újra.  A  szoba- 
lány kiereszti  a  levélhordót,  azután  visszajő  az 
oldalszobába,  nyilván  tisztogatni.  Az  asszony 
egy  ideig  némán  nézi  a  levelet,  azután  felbontja 
egy  hajtűvel,  átfutja,  borítékba  visszateszi. Tovább 
olvassa  az  újságot.) 

Szobalány  (újra  megjelenik  a  jobb  hátsó  ajtó- 


nál)  :  Kérem  a  Janika  nagyon  sir  és  azt  mondta, 
hogy  rögtön  hijjam  a  nagyságát.  (Csakugyan 
hallani  valami  gyereksirást.) 

Perticsné :     Mi    baja    már    megint    ennek    a 
gyereknek  ? !    (Lassan    kimegy,    mint     aki     már 
megszokta  a  kicsi  szeszélyeit.) 
Kis  szünet. 

Szobalány  (az  asztalon  rakosgat,  egyet  és 
mást  a  pohárszékbe  visz  és  a  polcra  meg  a 
fiókba  rak,  közben  kiáll  az  előszobaajtóba)  : 
Boris ! 

Szakácsnő  hangja :  Mit  akar  ? 

Szobalány:  Mondok  magának  valamit.  Nekem 
ugy  jön,  hogy  ebben  a  házban  máma  valami 
nagy  hecc  lesz  .  .  .  (A  szakácsnőnek  egy  pilla- 
natra hallatszik  a  hangja,  de  nem  érteni,  hogy 
mit  mond.)  Majd  meglátja !  (Leszedi  az  asztalt, 
összehajtogatja  az  abroszt,  dúdol)  :  Szebb  vagy, 
mint  az  anyád,  az  ég  szakadjon  rád  .  .  . 

Perticsné  (belép  a  jobb  hátsó  ajtón)  :  Lujza, 
magának  rögtön  fel  kell  menni  a  mamához, 
siessen,  mondja  meg  neki,  hogy  a  Janika  beteg 
és  kéretem,  mindjárt  jöjjön  le. 

Szobalány :  Igenis !  (Kimegy,  látni  a  nyitva- 
hagyott  előszobaajtón  át,  hogy  mindjárt  elmegy 
csak  egy  kendőt  vesz  előbb  a  hátára.) 

Perticsné  (a  telefonhoz  lép,  vár)  :  Halló,  halló. 


Kérem  házfelügyelő  ur,  legyen  szives  a  köz- 
pontot. Halló,  központ,  a  38— 79-et.  A  38-79-et. 
(Rövid  szünet.)  A  belügyminisztérium  ?  Halló  ! 
Kérem  sürgősen  Boér  Kálmán  urat!  Igen? 
(Rövid  szünet.)  Maga  az  Kálmán  ?  Kérem  jöjjön 
haza  mindjárt,  Janika  nagyon  beteg.  Igen,  lázas. 
Éppen  most  tettem  neki  be  a  hőmérőt.  Egészen 
magánkívül  van  ez  a  gyerek.  Félek,  hogy  nagyon 
beteg  lesz.  Hozza  mindjárt  a  kocsiján  dr.  Tolnayt 
is.  Még  otthon  találja  .  .  .  No  jó,  de  akkor  el- 
megy hazulról  és  akkor  csak  estefelé  kapjuk 
meg  .  .  .  Nem,  mindjárt  kell !  Kemény-utca  12, 
II.  emelet.  Siessen !  (A  kagylót  leteszi,  három- 
szor megnyomja  a  csillárról  lógó  csengetyüt.) 

Szakácsnő :  Tetszik  parancsolni  ?  (A  fenék- 
ajtóban megjelenik.) 

Perticsné :  Húzza  át  Boris  az  én  ágyamat,  a 
lepedőt,  a  paplant,  a  vánkosokat,  mind  cserélje 
ki  tisztával.  Siessen,  mert  mindjárt  jön  az  orvos. 
A  Janikát  azután  át  fogjuk  fektetni.  A  többi 
ágyakat  vesse  fel  és  rakja  rendbe  a  szobát.  Ha 
az  ebéd  késik,  nem  baj. 

Szakácsnő  (a  jobb  hátsó  ajtón  kimegy.) 

Perticsné  (pár  percig  keresi  a  levelet,  azután 
megtalálja  a  pohárszéken  és  elzárja,  majd  a 
tükör  elé  áll  és  a  fésűvel  próbálja  igazítani  a 
rendetlen  kontyát.  Csengetés.  Kimegy  az  elő- 
li) 


szobába,  kinéz  a  kémlelőlyukon  és  beereszti  a 
szobalányt.) 

Szobalány :  Azt  izeni  kérem  a  nagysága, 
hogy  rögtön  jönni  fog. 

Perticsné  :  Mit  csinált  ? 

Szobalány :  A  konyhában  volt,  de  készült 
valahová,  mert  utcára  volt  öltözve. 

Perticsné :  Jól  van,  menjen  be  és  segítsen 
Borisnak  az  ágyat  áthúzni.  (Szobalány  a  jobb 
elülső  ajtón  ki  akar  menni.)   De  siessenek! 

Szakácsnő  (a  jobb  elülső  ajtón  bejön  s  egy 
feltűnően  piszkos  vánkos  van  a  kezében)  : 
Nagysága  kérem,  erre  a  vánkosra  nem  tetszett 
adni  huzatot. 

Perticsné :  Ágyazza  csak  be  az  ur  ágyába. 
(A  hátsó  ajtón  el.) 

Szakácsnő :  Igenis ! 

Kis  szünet. 

Szakácsnő  :  Már  telefonált  is. 

Szobalány  :  Kinek  !  ? 

Szakácsnő:  Kinek,  hát  a  „Kálmánnak!" 

Perticsné  hangja  :  Lujza  !  Lujza  !  Jöjjenek  ! 
( Gyermeksirás  hallatszik.)  En  nem  értem  magu- 
kat !  (A  szakácsnő  és  szobalány  a  jobb  hátsó 
ajtón  sietve  el.  Körülbelül  5 — 6  másodpercig  a 
szín  üres,  azután  csengetés,   ismételt  csengetés.) 


Szobalány  (a  jobb  elülső  ajtóból  jön,  átmegy 
a  szobán  és  kinyitja  az  ajtót)  :  Kezét  csókolom  ! 

Telkesyné  :  Jó  reggelt ! 

Perticsné  (a  jobb  elülső  ajtóban  megjelenik)  : 
Kisztihand,  mama !  (Osszecsókolódznak.) 

Telkesyné  :  No  mondd  már,  mi  van  a  Janiká- 
val ? 

Perticsné  :  Nagy  láza  van,  éppen  most  tettem 
be  neki  a  hőmérőt.  Kérem,  menjen  be  hozzá, 
mama,  nekem  sietnem  kell  magamat  rendbe- 
hozni, mert  mindjárt  itt  lesz  az  orvos. 

Telkesyné  :  Tolnaynak  telefonáltál  ? 

Perticsné:  Nem!  Kálmánnak  a  minisztériumba! 
(A  szakácsnő  átmegy,  ki  az  előszoba  felé,  a  beszél- 
getés pár  pillanatra  megakad.)  Hiszen  tudja  a 
mama,  hogy  megígértem  neki,  hogy  akármi  törté- 
nik ezzel  a  gyerekkel,  rögtön  értesitem. 

Telkesyné :  Mégis  értesiteni  kell  Jenőt  is ! 

Perticsné  :  Telefonáljon  neki,  mama ! 

Telkesyné  :  Jó,  de  azt  fogom  neki  mondani, 
hogy  az  előbb  én  telefonáltam  Kálmánnak. 

Perticsné  :  Köszönöm  mama,  mindegy.  (Jobb 
hátsó  ajtón  el.) 

Telkesyné  (telefonál) :  Halló !  Kérem  a 
80-15-öt.  Igen,  80—15!  Halló!  Kérem,  a  szám- 
vevőség? Igen  ?  .  .  .  Akkor  kérem  sürgősen  Per- 
tics  urat.  Az  anyósa.  Halló !  Te  vagy  az,  Jenő  ? 

Azt  akarom  veled  tudatni,  hogy  a  kis  fiad 
a  Janika,  beteg.  Nagy  láza  van  .  .  .  Csak  a2 
elébb  .  .  .  Már  gondoskodtunk  orvosról  .  . 
Telefonáltam  Kálmánnak,  hogy  hozza  Tolnayt 
Reméljük,  nem  lesz  semmi  nagyobb  baj  .  , 
Már  minek  jönnél  haza  ?  .  .  .  Most  méri  a  lázát 
Még  nem  tudni.  Isten  veled. 

Perticsné  (a  jobb  hátsó  ajtón  jön  be,  otthoni 
reformruhát  húzott.  A  ruha  vöröses  bordó,  igen 
egyszerű,  de  jó  szabású  és  anyaga  finomnak 
látszik.  Hátul  még  nincs  begombolva.  A  kezé- 
ben hőmérő) :  Nézze,  mama,  az  istenért,  jól 
látom-e,  harminckilenc  hattized  ?  !  .  .  .  Csupa  láz 
annak  a  gyereknek  az  arca  és  egészen  zavarosak 
a  szemei. 

Telkesyné  (az  ablakhoz  megy,  megnézi)  : 
Ez,  fiam,  harminckilenc  hattized !  (Némán,  ko- 
molyan néznek  egymásra.) 

Perticsné :  Nohát  éppen  csak  ez  kellett 
nekem  !  .  .  .  (Megfordul,  hogy  az  anyja  hátul 
bekapcsolja  a  ruháját.  Az  inge  kilátszik  és  a 
meztelen  háta  is.  Dusán  csipkézett,  de  nem 
egészen  tiszta  ing,  vörös  szalag  van  belefűzve. 
Fésülködik.) 

Telkesyné  (fésülni  kezdi.) 
Szünet. 

Perticsné :   Ha  ez  a  gyerek  meghal,  én  meg- 

ölöm  magamat  I  (Szenvedélyesen  mondja,  de 
nem  tul  hangosan.) 

Telkesyné  :  Ejnye,  már  miért  halna  meg ;  én 
nem  értelek,  hogy  ennyire  meg  vagy  ijedve ! 

Perticsné :  Jól  tudja  a  mama,  hogy  miért 
vagyok  megijedve  és  nem  ért  ? 

Telkesyné :  Már  én  azt  mondom,  hogy  nem 
jó  anya  az,  aki  nem  egyformán  szereti  a  gyer- 
mekeit és  ezt  megmondtam  neked  máskor  is  és 
most  is  mondom. 

Perticsné :  Jó,  jó,  mama,  jó,  de  én  nem 
tehetek  róla  !  (Befejezi  a  frizuráját,  amely 
divatos,  szép,  de  még  sem  Ízléses,  mert  a  haj 
festett  voltát  a  pompázatos  volta  miatt  elárulja.) 

(Csengetnek.  A  szobalány  kisiet  ajtót  nyitni. 
Tolnay  és  Boér  lépnek  be.) 

Boér :  Tessék !  (Előrebocsátja  az  orvost.  Az 
előszobában  leteszik  a  felöltőiket,  azután  be- 
jönnek az  ebédlőbe.)    Tessék! 

Tolnay :  Kezeiket  csókolom,  kisztihand ! 
(Mélyen  meghajlik  és  kezet  fog    a   hölgyekkel.) 

Perticsné :  Az  istenért,  doktor  ur,  nézze, 
milyen  óriási  láza  van  a  fiamnak  és  nyugtasson 
meg  bennünket,  iszonyúan  meg  vagyunk  ijedve. 
(Átadja  a  hőmérőt.) 

Tolnay :  Ne  tessék  kérem  aggódni.  (Megnézi 
a    hőmérőt.)     Egy    kis    gyermekbetegség     lesz ; 

nagyságos  asszonyomnak  nem  kell    ezt   magya- 
rázni. Jó  ez  a  hőmérő  ? 

Perticsné :  Azt  hiszem. 

Tolnay :  No  majd  én  is  megmérem.  Mióta 
panaszkodik  a  Janika  ? 

Perticsné :  Az  este  még  semmit  sem  vettünk 
észre.  Tegnap  délután  egy  kis  barátjánál  volt 
fent  a  második  emeleten.  Este  ugyan  keveset 
vacsorált,  ugy  emlékszem  .  .  .  (Az  orvos  és  az 
asszony  a  jobb  elülső  ajtón  kimennek.) 

Boér  (idegesen  járkál  a  szobában.) 

Telkesyné  (leül  az  ablak  melletti  karosszékbe.) 
Kis  szünet. 

Telkesyné :  Sohase  tudja  az  ember  ezekkel 
a  gyerekekkel ! 

Boér  :  Parancsol !  ? 

Telkesyné  :  Mondom,  hogy  sohase  tudja  az 
ember,  ezekkel  a  gyerekekkel  mikor  van  baj. 

Boér :  Igaz ! 

Szünet. 

Telkesyné :  Gondolom,  Janika  egyszer  egy 
torokfájást  leszámítva,  nem  is   volt   még   beteg  ! 

Boér :  Nem,  soha  semmi  baja  se  volt. 

Telkesyné :  No,  én  bizom  Tolnay  doktorban. 
Szünet. 

Boér :  Nagyságos  asszonyom    mikor    jött    át  ? 

Telkesyné :  Mindjárt  reggeli  után.  Aranka 
küldött  értem.  Akkor  én  „telefonáltam  magá- 
nak", hogy  hozza  a  doktort  és  megtelefonáltam 
Jenőnek  is,  hogy  beteg  a  gyerek. 

Boér :  Igen.  (Szórakozottan  maga  elé  néz.) 
Most  emlékszem,  mintha  este  láttam  volna  a 
gyerek  szemein,  hogy  lázas.  Egy  pillanatra,  em- 
lékszem, ránéztem  és  ugy  keresztülment  rajtam, 
no,  ennek  valami  baja  lesz  ...  és  csendesebb 
is  volt  a  vacsoránál,  hiszen  tudja  a  nagyságos 
asszony,  mennyit  szokott  beszélni. 

Telkesyné  :  Igazán  borzasztó,  hogy  ennek  az 
Arankának  hogy  kijut  a  betegápolásból.  Hát 
Istenem,  minden  anyának  kötelessége  és  szive- 
sen  áldozza  oda  az  idejét  és  a  szépségét  is,  de 
mégis,  a  múlt  évben  a  Jenőké  difteritisze,  meg 
a  Palika  sarlachja,  azelőtti  évben  megint  a  Pa- 
lika kanyarója.  Ez  kicsit  sok  volt. 
Szünet. 

Telkesyné  :  Aranka  nagyon  meg  van  ijedve. 

Boér :  Inkább  elég  nyugodt. 

Telkesyné :  Maga  nem  ismeri  őt  e  tekintet- 
ben. Borzasztó  izgatott.  Csak  erőlködik,  hogy 
nyugodtnak  látszassék  és  sikerül  is,  de  én  észre- 
veszem. Rendkívüli  lelkiereje  van. 

Boér  :  Igen,  páratlan  lelkierő  van  benne. 
Szünet. 


(Három  rövid  csengetés,  ajtócsapás.) 

Telkesyné  :  Ugyan  ki  jöhetett  ? 

Boér :  Ez  Jenő  lesz !  (Feláll.)  Ö  szokott  igy 
csengetni. 

Telkesyné  :  Jenő  ? 

Pertics  (megjelenik  az  ajtóban) :  Kisztihand, 
mama !  (Kezet  csókol  cuppantva,  azután  meg- 
csókolja jobbról  és  balról.)  Szervusz !  (A  férfiak 
kezet  fognak.) 

Pertics  :  Hát  mi  történt  ? 

Telkesyné :  A  doktor  benn  van  a  gyereknél 
Arankával,  még  nem  hidunk  semmit. 

Pertics :  Szent  Isten !  (Összecsapja  a  kezeit. 
A  felkiáltás  és  a  gesztus  fontoskodó.  Olyan, 
mintha  előre  elhatározta  volna,  hogy  ezt  mondja, 
mert  el  volt  készülve  rá,  hogy  valami  súlyos 
diagnózist  mondanak.) 

Telkesyné  :  Lehet,  hogy  csak  egy  kis  influ- 
enza. Ne  légy  annyira  megijedve ! 

Pertics  :  Hiszen  ismer  a  mama,  mennyire  fél- 
tem a  gyermekeimet  .  .  .  (Ide-oda  járkál.)  Egy 
órai  szabadságot  kértem,  hogy  körülnézzek  itt- 
hon .  .  .  Te  elhoztad  a  doktort,  ugy-e  ? 

Boér  :  Igen ! 

Pertics :  Nagy  szerencse,  hogy  a  hivatalod 
olyan  közel  van  hozzá,  másképp  talán  már  nem 
is  találtad  volna  otthon. 

Telkesyné:  A  doktor,  ugylátszik,  azt  gon- 
dolja, hogy  Aranka  nem  jól  mérte  a  lázat,  vagy 
hogy  rossz  a  hőmérő,  mert  újból  megméri. 

Pertics  :  Aranka  mérte  ? 

Telkesyné :  Igen. 

Pertics  :  Mennyi  volt  ? 

Telkesyné :  Harminckilenc  és  hattized. 

Pertics :  Akkor  annyi  is  az !  Szent  Isten ! 
(Most  már  hangosan.)  Harminckilenc  és  hat- 
tized és  az  a  gyerek  tegnap  este  még  teljesen 
egészséges  volt !  (Kissé  exponáltán  érzi  magát 
a  jó  apa  szerepében  és  természetszerűleg  túloz, 
mint  ilyenkor  az  emberek  szoktak.  Le,  fel  sétál, 
majd  hirtelen  megáll.)  Ha  Aranka  mérte,  akkor 
annyi  is  volt.  És  tegnap  ennek  a  gyereknek 
semmi  baja  nem  volt.  Erre  pozitive  emlékszem. 
Pozitive  emlékszem.  Te  is  emlékszel,  ugy-e? 
(Boér  felé  fordul.) 

Boér  :  Én  egy  pillanatra  mintha  lázasnak  lát- 
tam volna  a  szemeit,  de  ez  csak  most  utólag  ju- 
tott eszembe. 

Szünet. 

Pertics  :  Nohát  én  bemegyek.  (Kimegy  a  bal 
hátsó  ajtón.  Az  orvos  és  az  asszony  az  elülső 
ajtón  jönnek  ki.) 

Boér  (a  férj  után  kiált)  :  Jenő  !  Jenő  ! 

Perticsné  :  Jenő  is  megérkezett  ? 

Telkesyné  :  Igen ! 

Boér  (visszatér  a  férjjel)  :  A  másik  szobába 
fektették?  .  .  . 

Perticsné  :  Legyen  szíves,  mama,  menjen  be 
addig  a  gyerekhez ! 

Telkesyné  (némán  kimegy.) 

Periics  :  Alázatos  szolgája,  doktor  ur !  (Kezet 
fog.)  Hát  kérem,  hogyan  áll  a  dolog  ? 
Kis  szünet. 

Tolnay  :  Hát  én  kérem  elő  fogom  adni  a  vé- 
leményemet. Tessenek  talán  helyet  foglalni. 
(Csend,  elhelyezkednek.)  A  vizsgálat  nyomán, 
amelyet  az  imént  megejtettem,  arra  a  következ- 
tetésre jutottam,  hogy  a  kis  fiúnak  csontvelő- 
gyulladása van.  A  baj  infekciózus  természetű, 
igen  heves,  ugy  hogy  itt  sürgősen  tenni  kell. 

Pertics  :  Jézus,  Istenem  ! 

Tolnay  :  Elsősorban  és  kizárólag  az  operatív 
beavatkozás  jön  itt  szóba.  Ennek  módozatait 
azonban  egy  konzílium  van  hivatva  megbeszélni, 
amelynek  összehívását  sürgősen,  még  ebben  az 
órában  szükségesnek  tartom. 

Pertics  :  Csak  siessen,  doktor  ur,  az  istenért, 
tessék,  itt  a  telefon.  Tanárt  hívjon  rögtön.  (Mind- 
annyian felkelnek,  mozgolódnak.) 

Tolnay :  Pataky  és  Schwarcz  professzorokat 
fogom  hivni.     (Megnézi    az  óráját.)    Talán  még 

otthon  vannak.  Addig,  nagyságos  asszonyom, 
tessék  hideg  borogatásokat  rakni  a  fájós  lábra, 
10  percenként  váltogatva  és  tessék  leküldeni 
jégért. 

Perticsné :  Igen.  (Kimegy  a  konyha  felé.) 

Tolnay  (telefonál,  a  többiek  izgatottan  figye- 
lik) :  Halló  !  (Vár,  leteszi  a  kagylót,  újra  felveszi, 
újra  leteszi,  végre  türelmét  veszti  és  kopog.) 
Halló,  kérem  74— 22-t !  Igen,  22-t!  Halló!  Ké- 
rem Schwarcz  tanár  urat.  Te  magad  vagy? 
Szervusz.  Egy  sürgős  konziliumra  akarlak  fel- 
kérni. Igen,  rögtön  kellene.  Osteomyelitis  acutis- 
sima.  39  és  hattized  temperatura.  Most  diagnosz- 
tizáltam. Tehát  rögtön  jössz.  Hozd  magaddal 
Palotayt  vagy  értesitsd  előbb  telefonon,  ha  nincs 
otthon,  akkor  Horváthot.  (Az  asszony  keresztül- 
megy a  szobán,  utána  a  szakácsnő  mosdótálat 
visz  tele  vizzel.)  Tehát  rögtön  indulsz,  Pertics 
Jenő  ur  fia,  József-utca  17,  II.  emelet.  Hányas 
szám  kérem  ?  .  .  . 

Pertics :  Nyolc. 

Tolnay  :  II.  emelet  8,  ...  17.  Igen.  (Leteszi  a 
kagylót.) 

Pertics :  Hol  fogják  operálni,  kérem,  dok- 
tor ur? 

Tolnay :  Pataky  professzor  a  Major-szanató- 
riumban    operál     legszívesebben.     Horváth     — 

szintén.  Ha  a  konzílium  csatlakozik  a  vélemé- 
nyemhez és  a  sürgős  operációt  kivánja,  akkor 
egy  óra  múlva  beszállítjuk  és  az  operációt  rög- 
tön megcsináljuk. 

Pertics :  Engedje  meg  doktor  ur  a  kérdést, 
hiszen  legjobb  ezt  mindjárt  tisztázni,  mennyibe 
fog  kerülni  az  operáció  és  a  szanatórium  előre- 
láthatólag? 

Tolnay  :  Hát  kérem,  ezt  igy  egyszerre  nagyon 
bajos  megmondani.  Ugy  körülbelül  7 — 800 
korona  körül  lehet  az  egész.  Egészen  ezerig. 

Pertics :  Igen. 

Szobaleány  (egy  fazékban  jeget  hoz)  :  Itt  a 
jég,  nagyságos  ur! 

Pertics :  Adja  csak  ide.  (Átveszi  a  fazekat 
és  a  betegszobába  viszi.) 

Boér  (aki  eddig  mozdulatlanul  állt,  a  baloldali 
ajtó  fejfájának  támaszkodik)  :  Mit  csinálnak 
vele,  doktor  ur,  mi  lesz  az  operáció,  legyen  szí- 
ves ezt  elmondani. 

Tolnay :  Hát,  kérem,  felvágjuk  a  beteg  lábat, 
felvéssük  a  beteg  csontot,  ahol  a  fertőző  anyag 
lerakódott  és  kitisztítjuk,  kikaparjuk,  mert  ez 
okozza  a  mérgezést. 

Pertics  (visszajön):  Szegény  kis  fiamnak  ret- 
tenetes fájdalmai  vannak.  (Sírva  fakad,  leül, 
zsebkendőt  vesz  elő.) 

Tolnay  :  Legyen  erős  kérem,  Pertics  ur.  A  kis 
fiának  az  állapota  ugyan  rendkívül  súlyos,  de 
még  az  operációval  minden  valószínűség  szerint 
sikerülni  fog  őt  megmenteni.  Es  meg  kell  még 
önt  forma  szerint  kérdeznem,  ami  ugyan  feles- 
leges, hogy  beleegyezik-e  az  operációba  ? 
Rövid  szünet. 

Pertics  :  Természetesen. 

Boér :  (Hirtelen  előlép.)  Tudniillik  ugy-e  bár, 
ha  a  konzílium  az  operáció  mellett  dönt? 

Tolnay:  Nem  lehet  szó  másról  itt  kérem, 
nem  lehet  szó. 

Boér :  Es  mondja,  doktor  ur,  a  lábát  az  ope- 
ráció után  is  használhatni  fogja  ?  Nem  lesz  szük- 
ség mankóra  vagy  ef élére? 

Tolnay :  Nem,  nem,  ha  felgyógyul,  akkor 
minden  valószínűség  szerint  teljesen  egészséges 
ember  lesz. 

Perticsné  (megjelenik  az  ajtóban) :  Kérem 
doktor  ur,  a  gyerek  vizet  kért  inni,  adhatok 
neki? 

Tolnay :  Igen,  tessék  neki  adni.  Hanem  néz- 
zük meg  a  beteget.  (Perticsné  a  konyhába 
megy.  Az  orvos  és  Pertics  a  jobboldali  elülső 
ajtón  ki  a  betegszobába.  A  színpadon  pár  pil- 
lanatig egyedül  marad  Boér,  csakhamar  azonban 
visszajön  az  asszony  egy  pohár  vizzel.) 

Boér  (fojtottan):  Aranka!  (A  jobb  elülső 
ajtóban  mint  valami  őr  vagy  kém  megjelenik 
Telkesyné.) 

Perticsné  :  Mit  akar  ? 

Boér :  Borzasztó  ez  ! 

Perticsné:  Borzasztó!  (Ránéz.  Átadja  az  any- 
jának a  vizet,  aki  eltűnik  vele.) 

Boér :  Soha  életemben  nem  hittem,  hogy 
ilyen  rettenetes  helyzetbe  kerülök.  (Kezet  csókol 
az  asszonynak,  megcsuklik  a  hangja.) 

Perticsné :  Uralkodjék  magán,  még  nincsen 
elveszve  semmi ! 

Boér:  Az  a  gyerek  meg  fog  halni. 

Perticsné  (rémülten)  :  Ne  beszéljen  ilyeneket. 

Boér :  Az  én  gyerekem !  .  .  . 

Perticsné :  Az  istenért,  fogja  be  a  száját, 

Boér :  Most  látom  be,  amit  eddig  soha,  hogy 
ezt  a  gyereket  el  kellett  volna  innen  vinni.  Nem 
lett  volna  szabad  nekem  itthagyni  egy  idegen 
ember  házában.  El  kellett  volna  innen  vinni. 

Perticsné :  Menjen  a  szobájába,  zárkózzék 
be  és  sirja  ki  magát,  ha  már  ilyen  gyenge  em- 
ber. (Mereven  egy  helyben  áll.)  Ne  csináljon 
itt  komédiákat,   legyen  férfi. 

Boér :  Alig  várom  már,  hogy  a  gyereket  a 
szanatóriumba  vigyék. 

Perticsné  :  Mit  akar  maga  csinálni  ? 

Boér :  Nem  tudom,  de  igy  nem  maradhat 
tovább. 

Perticsné :  De  hát  Kálmán,  legyen  esze ! 
Nyugodjék  meg  barátom.  (Hevesen  megszorítja 
a  kezét.)  A  gyerek  meg  fog  menekülni,  néhány 
nap  múlva  tul  lesz  minden  veszélyen.  (Csen- 
getés.) Itt  vannak  a  tanárok.  Szóljon  Jenőnek. 
(Kinyitja  az  előszobába  nyiló  ajtót.  A  tanárok 
már  vetkőznek,  a  szobalány  lesegíti  a  bundáikat.) 

Boér  (kimegy  az  orvosok  elé.  Meggyújtja  a 
sötét  előszoba  gázlámpáját.  Az  egyik  tanár 
zsebkendőt  vesz  elő,  hangosan  kifújja  az  orrát): 
Alázatos  szolgája. 

Perticsné  (kezet  fog  az  orvosokkal.) 

Boér  (bemutatkozik) :  Boér  Kálmán  vagyok. 
(Pár  pillanatig  az  orvosok  még  kimaradnak  az 
előszobában,  mintegy  információkat  szerezni.) 

Perticsné :  Tessék  erre !  (A  két  tanár  előre 
megy  a  szobában.) 

Sebésztanár  (már  magyaráz)  :  Bizony  kérem, 
ilyen  esetekben  a  sürgős  operáció  az  egyetlen 
gyógyszer.  Mindenekelőtt  azonban  látnunk  kell 
a  beteget. 

Perticsné  (előre  megy) :  Erre  tessék !  (Ki- 
nyitja a  jobb    elülső  ajtót,  a  tanárok  belépnek.) 

A  szobalány  és  szakácsnő  besettenkednek  az 
ebédlőbe,  de  Boér  rájuk  szól. 

Boér :  Csukják  be  az  ajtót  kérem ! 

A  két  cseléd  kimegy.  Néhány  másodperc 
múlva 

Pertics  (kitámolyog  a  betegszobából)  :  Nem 
tudom  nézni  ennek  a  szegény  kis  gyereknek  a 
szenvedéseit.  (Leül  és  zokog.)  Én  már  nem 
bizom  semmit  sem.  En  láttam,  a  szegény 
első  kislányom  éppen  ilyen  volt  a  halála  előtt. 
Te  akkor  még  nem  laktál  nálunk.  Agybaja  volt, 
négy  nap  alatt  pusztult  el.  (Zokog.)  Ilyen  nehéz 
pillanatokban  igazán  jólesik  az  igazi  barát. 
(Megöleli.  Boér  idegesen  elhúzódik,  de  Pertics 
nem  veszi  észre.)  Tudom  Kálmánkám,  hogy  te 
is  ugy  szeretted  a  Janikát,  mintha  csak  a  saját 
gyereked  lett  volna  (a  kezeit  szorongatja)  és 
éppen  ezért  kérdezlek  meg,  mert  nézd,  most, 
ha  ma  délelőtt  szanatóriumba  szállítjuk,  akkor 
utána  kell  nézni,  hogy  honnan  szedem  azt  a 
7 — 600  koronát.  Ennyit  mondott  Tolnay.  Nekem 
készpénzem  nincsen,  talán  mindössze  200  ko- 
rona, az  is  kell  még  erre  a  hónapra.  Fel  kell 
venni  a  bankból.  Ha  volnál  szives  zsirálni  ne- 
kem egy  ezerkoronás  váltót.  Ugy-e  megteheted, 
Kálmánkám  ? 

Boér :  Hogy  lehet  erről  beszélni  is,  ez  termé- 
szetes. 

Pertics  :  Rád  ismerek,    rád  ismerek.    Igazi  ur 


vagy  és  jó  barát.  Nem  hagysz  el  bennünket  a 
bajban  és  veszedelemben. 

A  sebész  (hangja  hallatszik,  mert  az  ajtó  is 
nyilik)  :  Teljes  világosságra  van  itt  kérem  szük- 
ség a  vizsgálathoz. 

Telkesyné  (az  ajtóból)  :  Jöjjön  Kálmán, 
gyújtsa  fel  a  lámpákat. 

Boér  (bemegy.) 

Tolnay  (a  következő  pillanatban  már  kijön)  : 
Kedves  Pertics  ur,  legjobb  volna,  ha  kegyed 
személyesen  hozná  el  ezt  a  receptet  most 
mindjárt. 

Pertics  :  Igen,  igen.  (Átveszi.) 

Tolnay:  Messze  van  itt  a  patika? 

Pertics  :  Második  ház  ! 

Tolnay :  Menjen  kérem,  menjen.  Rá  van  irva 
különben  is,  hogy  sietve  meg  kell  csinálni  a 
patikárusnak. 

Pertics:  Igen,  igen.  (Kicsit  boldog,  hogy  te- 
het valamit.)  Megmentik  ugy-e,  doktor  ur? 
(Szalad.) 

Tolnay  :  Tessék  sietni !  (Visszamegy,  de  előbb 
kiereszti  a  szinre  a  hölgyeket.) 

Telkesyné  (zsebkendőt  vesz  elő,  törülgeti 
a  a  szemeit) :  Szegény  Arankám !  (Megöleli 
Perticsnét.)  Reád  hirtelen  jön  ez  a  nehéz  csa- 
pás. 

Perticsné  (kibontakozik) :  Ugyan  mama, 
miért  izgat  fel  ?  (Nagyon  hangos.)  Meg  fogják 
operálni  és  egészséges  lesz.  (Hirtelen  leül  az 
asztal  mellé  és  görcsösen  sirni  kezd.  Nem  ta- 
karja el  az  arcát,  csaknem  egyenesen  ül ; 
egész  felső  teste  rángatódzik.)  Akkor  siratott 
volna  a  mama,  amikor  férjhez  adott. 

Telkesyné :  Ne  vádolj  engem  fiam,  az  isten 
akarta  igy.   (Megsimogatja  a  fejét.) 

Perticsné  :  Ha  ez  a  kis  gyerek  meghal,  öreg 
asszony  leszek  néhány  nap  alatt.  (Dadogja  a 
szavakat  sirás  közben  és  rángatódzik.) 

Boér  (visszajön,  amint  megpillantja  a  vonagló 
asszonyt,  rögtön  határozottan  rászól)  :  Magának 
le  kell  feküdni!  (Erélyes,  de  mégis  rekedt  a 
hangja.) 

Telkesyné  :  Feküdj  le  Arankám  ! 

Boér :  Jöjjön  !  (Gyengéden  támogatni  akarja.) 

Perticsné  (feláll,  nagyon  hangosan)  :  Hagy- 
jon !  (A  jobb  hátsó  ajtón  sietve  kimegy,  azután 
kívülről  kiállt) :  Mama  !  Jöjjön,  mama  ! 

Telkesyné  (utána  megy.) 

Sebésztanár  (hangja  hallatszik)  :  Igen,  igen  ! 
(Két  tanár  belép.)  Talán  lenne  szíves  kérem  a 
beteg  mellé  bemenni ! 

Boér  (némán  bemegy). 

Szünet. 

Schwarcz  (felhúzza  a  szemöldökeit  és  a  vál- 
lait) :  Casus  valde  malum  ! 

Sebésztanár :  Az  operatív  beavatkozás  min- 
denesetre nagyon  is  kétséges,  mondjuk  10  per- 
cent valószínűség,  de  nézetem  szerint  meg  kell 
kisérelni. 

Schwarcz  :  Non  putarem.  (Ugyanaz  a  póz.) 
Non  est  auxilium.  A  beteg  az  asztalon  hal  meg. 
A  szivgyengeség  nagyon  is  kifejezett  .  .  .  Casus 
gravis  I 

Tolnay  (belép)  :  Nincs  pulzus !  Azt  hiszem,  itt 
az  exitus  csak  pár  perc  kérdése. 

Sebésztanár :  Eszerint  kérem  az  operativ  be- 
avatkozásról le  kell  tenni.  Egy  esetre  emlékszem 
a  praxisomból  (igen  ruganyos,  értelmes),  egy 
hasonló  fudroyáns  osteomielitishez  hivtak  ilyen 
gyors  konziliumra.  A  beteget,  egy  20  éves  fiút, 
gjrorsan  beszállítottuk  és  megoperáltam.  A  láz 
úgyszólván  momentán  leszállt,  a  beteg  meg- 
gyógyult. Abban  az  esetben  azonban  a  sziv  tel- 
jesen érintetlen  volt.  Hát  e  szerint  a  kollega  ur 
itt  marad  és  közli  a  konzílium  szomorú  ered- 
ményét a  házbeliekkel.  Talán  még  próbál  egy 
kámforinjekciót.  Igen  ?  Ut  aliquid !  (Kifelé  in- 
dulnak.) 

Boér  (hirtelen  előlép)  :  Nincsen  segítség,  tanár 
urak?  .  .  . 

Sebésztanár  :  Sajnos,  itt  emberi  erő  semmit 
sem  tehet, 

Boér :  Talán  mégis  be  lehetne  szállítani  a 
szanatóriumba. 

Sebésztanár :  A  szive  nem  birja  ki  az  alta- 
tást. Önnek,  ugy-e  bár,  a  család  rokona. 

Boér  (bólint.) 

Sebésztanár:  Önnek  nyíltan  megmondom, 
én  a  legkétségbeesettebb  eseteket  is  megoperá- 
lom, de  kérem,  csak  a  sikernek  legalább  egy- 
ezredrésznyi valószinüségével.  Itt  azonban  a 
valószínűségről  többé  szó  sem  lehet.  A  betegnek 
nincs  pulzusa.  Ez  kérem,  a  szomorú  valóság. 

Boér :  Igen,  igen.  (Rövid  szünet.  Kiveszi  a 
tárcáját):  Engedjék  meg  kérem,  hogy  a  honorá- 
riumot rögtön  átadjam.  (Nagyon  nehezére  esik 
a  beszéd.  Huszkoronást  ad  a  sebésznek,) 

Sebésztanár :  Bocsánat,  én  konzíliumért  40 
koronát  szoktam  kapni. 

Boér :  Pardon !  Bocsásson  meg.  Az  ember 
gyakorlatlan  az  ilyesmiben.  (Még  egy  bankjegyet 
ad)  :  Parancsoljon  !  (A  háziorvos  a  jobb  elülső 
ajtón  észrevétlenül  kimegy.  Schwarcz  tanárnak 
mindjárt  két  bankjegyet  ad):  Tessék!  (Az  orvo- 
sok zsebregyürik  a  pénzt.  Boér  kikíséri  őket,  a 
szobalány  segítségével  feladja  rájuk  a  kabátot, 
közben    a    jobb    hátsó    ajtóban    megjelenik  Tel- 

kesyné,    vörösre    sírt    szemekkel,  de  az  orvosok 
nem  veszik  észre.  Telkesyné  visszafordul,  mintha 
a    belső    szobába   a  lányához  beszélne.  Int  neki 
a  kezével,  hogy  maradjon.) 
Szünet. 

Boér  (visszajön) :  Menjen  be  a  gyerekhez. 
(Telkesyné  mellett  beszól  az  ajtón)  :  Mindjárt 
meg  fog  halni,  jöjjön  csak  be.  (Telkesyné  keresz- 
tet vet,  eddig  nem  jutott  eszébe.) 

Perticsné  (kibotorkál  és  Boérral  kézenfogva 
bemennek  a  betegszobába.  Közbe  kijő  az  orvos.) 

Tolnay :  Nincs  még  itt  a  Pertics  ur  ?  (Per- 
ticsné és  Boér  nem  hallgatnak  reá,    bemennek.) 

Telkesyné  :  Nincs,  még  nem  jött  meg !  (Sirán- 
kozik) :  Ugy-e,  még  segithet  az  orvosság  ? 

Tolnay :  Nem  valószinü,  nagyságos  asszonyom, 
nem  valószinü,  de  kötelességünk  az  utolsót  is 
megpróbálni  és  a  beteg  életét,  ha  csak  pár  perc- 
cel is,  meghosszabbitani.  (Kis  fecskendőt  szed 
elő  a  zsebéből,  kiveszi  a  skatulyájából  és  pró- 
bálgatja.) 

Pertics:  (Künn  idegesen  csenget.  Az  ajtót  a  szo- 
balány sietve  nyitja.  A  férfi  lélekszakadva  rohan 
be):  Tessék !  (Az  asztalra  teszi  az  üveget.  Azután 
visszamegy  az  előszobába  levetkőzni.  Az  orvos 
azalatt  kibontja  az  üvegcsét,  megtölti  a  fecsken- 
dőt  és  a  betegszobába  megy.  Pertics  visszajön. 

Meglátta  az  előszoba  fogasáról,  hogy  a  tanárok 
elmentek.)  Elmentek  a  professzorok? 

Telkesyné  :  El.  Azt  mondták,  hogy  nincs 
segítség.  (Zokog.) 

Pertics  (nekilát  a  sirásnak) :  Ki  gondolta 
még  . .  .  volna  .  . .  kedves  .  . .  mama,  mikor  .  .  . 
ma  . . .  reggel . . .  elmentem  hazulról,  hogy  délre 
(megöleli  az  anyósát)  ilyen  borzasztó  csapás  fog 
érni . . .  Az  orvosokat . . .  majd  ...  ki . . .  kell . . . 
fizetni...,  majd...  felírjuk  a  címüket...  és... 
elküldjük  a  pénzt.  Majd  Tolnay  megmondja 
mennyit. 

Telkesyné :  Kálmán  már  kifizette  ókét. 

Pertics :  Milyen  igazi  derék,  jó  barát  ez  a 
Kálmán.  (Tovább  sir.) 

Tolnay  (megjelenik  az  ajtóban.  Perticsné  sikol- 
tása hallatszik.) 

Pertics:  Meghalt? 

Tolnay  (bólint.) 

Telkesyné  (sikolt  és  teljes  erővel  sirni  kezd. 
Pertics  is  erősen  zokog.  Az  orvos  összerakja  a 
fecskendőskatulyát,  zsebrevágja  és  kimegy. 
Igyekszik  meghatottnak  lenni  és  lábujjhegyen 
jár,  amire  persze  nincs  semmi  szükség,  mert  a 
jelenlevők  meglehetős  zajt  csapnak.) 

Pertics :  Hol  van  szegény  Arankám  ? 

Telkesyné  :  Benn  van  ! 

Pertics :  Majd  megkérem  Kálmánt,  hogy  tele- 
fonáljon, kérjen  nekem  két  napi  szabadságot  a 
főnökömtől. 

Telkesyné:  A  gyerekek  is  nemsokára  jönnek 
az  iskolából. 

Pertics :  Nem  is  sejtik  még  szegények,  hogy 
a  kis  öccsüket  elvesztették.  Majd  mama,  lesz 
szives  nekik  megmondani. 

Telkesyné  :  Igen  Jenőkém,  igen  ! 

(A  jobb  elülső  ajtóban  megjelenik  először 
Perticsné,  azután  Boér.  Az  asszony  nem  sir, 
mintegy  dermedt  a  fájdalomtól  és  a  félelemtől.) 

Pertics  (Hozzámegy):  Drága  Arankám  !  Édes 
feleségem,  elvesztettük . . .  (Át  akarja  ölelni,  de 
az  asszony  kibontakozik  és  leül  az  asztal  mellé 
egy  székre.) 

Pertics :  Kálmánkám,  ugy-e  leszel  szives  tele- 
fonálni Wiznernek  és  nekem  két  napi  szabad- 
ságot kérni.  (Meg  akarja  ölelni  őt  is,  hogy  a 
keblén  egy  verset  sirjon.  Boér  egy  pillanatig 
némán  a  levegőbe  néz,  azután  megrázkódik, 
visszatartja  Perticset,  aki  a  halottas  szobába 
akar  menni.)  Eridj  ki  innen  az  istenért  (fel- 
emeli az  öklét)  és  ne  bőgj  annyit,  mert  meg- 
őrülök. Ez  a  halott  az  én  gyerekem ! 

(Sikoltások.  Boér  most  sirni  kezd,  Pertics  arcát 
nem  látni,  mert  háttal  áll  a  közönségnek,  oldalra 

görnyed,  hátul  a  cúgos  cipőjének  a  szalagjába 
fel  van  akadva  a  nadrágja.  Nyilván  a  patikába 
futás  közben  csúszott  fel.  Pertics  sziluettje  egé- 
szen az  előtérben  áll.  Komikus  szomorú  figura.) 
Függöny. 

MÁSODIK  FELVONÁS. 

(Ugyanaz  a  szoba.  A  temetés  után  való  nap 
estefelé.  Az  előszobaajtó  nyitva.  A  lámpa  ott  is 
ég,  a  többi  ajtók  is  nyitva.  A  szakácsnő  a  kály- 
hát rakja,  kendőben  van,  nyilván  a  nagy  lég- 
huzat miatt,  amely  a  lakást  átjárja.) 

Temetkezési  szolga  (lemászik  a  létráról.  A 
létra  a  jobb  elülső  ajtófélfához  van  támasztva 
és  összehajtogatja  a  nehéz  fekete  drapériákat, 
amit  leszedett.)  No  már  csak  egy  van !  (Leteszi 
az  összehajtott  szövetet  egy  székre,  amely  egé- 
szen az  előtérben  áll  s  amelyen  sorba  egymásra 
rakva  egész  csomó  ilyen  fekete  ezüstrojtos  dra- 
péria áll.  A  létrát  a  fenékajtó  félfájának  tá- 
masztja, felmászik  és  az  utolsó  drapériát  szedi  le.) 

Szakácsnő  :  No,  maga  hamar  elkészült. 

Szolga :  Nem  először  csinálom. 

Szakácsnő :  Jó  seft  ez  a  maguké.  Elhozzák 
ezeket  a  fekete  rongyokat,  kiakasszák,  leakasz- 
szák  és  szedik  be  a  200  forintokat.  Hanem  nem 
szeretnék  ilyen  pénzből  élni. 

Szolga :  Pedig  jól  meg  lehet  élni.  A  főnö- 
kömnek van  egy,  kettő — kilenc    emeletes    háza. 

Szakácsnő  :  Ne  meséljen ! 

Szolga :  Nem  mesélek,  ez  igaz.  No !  (Össze- 
olvassa a  darabokat.)  Cvá,  drá,  fiá,  finef,  zehsz, 

zibn,  aht,  nájn,  cén,  ölf,  cvölf !  .  .  .  Kész !  No, 
Isten  áldja  meg.  (Szalutál.) 

Szakácsnő:  Jó  éjt.  Hajjá,  hé,  hagyja  csak  itt 
azt  a  létrát! 

Szolga  :  Le  akartam  vinni  a  házmesternek. 

Szakácsnő  :  Levisszük  majd  mink. 

Szolga  (vállat  von.  Az  előszobában  hagyja  a 
létrát.  Nem  köszön.) 

Szakácsnő  (kimegy  a  jobb  elülső  ajtón.  Hal- 
latszik, hogy  az  ablakot  becsukja.  Azután  vissza- 
jön, becsukja  az  összes  ajtókat  és  teríteni  kezd. 
A  pohárszék  fiókjából  kiszedi  az  abroszt  és 
összehajtva  már  az  asztalra  teszi,  amikor  csen- 
getnek. Kimegy  ajtót  nyitni.) 

Egy  idegen  cseléd  (lép  be  kendővel  a  vál- 
lain. Hajadonfővel.  Jó  cipői,  formás  bokái  vannak.) 

Szakácsnő  :  Jó  estét,  Helén ! 

Az  idegen  :  Jó  estét.  (Leül,  körülnéz.) 

Szakácsnő :  Éppen  jókor  jön.  (Terit.) 

Az  idegen  :  No  mondja,  mondja  drágám.  De 
mindent  mondjon  el,  megígérte  .  .  .  De  várjon, 
előbb  kérdezek  valamit.  Az  én  nagyságámnak 
mondtam,  hogy  maga  mondta,  hogy  a  maguk 
nagyságos  uruk  nem  tudta,  hogy  a  Janika  nem 
az  ő  gyereke  volt.  Az  én  nagyságám  azt  mondta, 
hogy  ez  lehetetlen,  ezt  kérdezzem  még  egyszer 
utána  magától. 

Szakácsnő :  Pedig  ugy  volt.  Én  se  hinném, 
ha  nekem  mondaná  valaki.  A  mi  nagyságos 
urunk  nem  tudta,  hogy  a  gyerek  nem  volt  az  övé. 

Az  idegen :  Hát  ezt  alig  lehet  elhinni.  Mert 
nézze.  Az  a  kis  fiu  annyira  hasonlitott  a  maguk 
szobaurához,  hogy  az  én  nagyságám  sokszor 
mondta,  amikor  elmentek  a  gangon  az  ablakunk 
előtt:  „No,  itt  nem  nehéz  megmondani,  hogy 
melyik  gyerek  kihoz  tartozik." 

Szakácsnő :  Mink  is  azt  hittük,  hogy  tudta. 
Azt  hittük,  hogy  meg  vannak  alkudva  és  a  Kál- 
mán nagyságos  ur  azért  fizet  olyan  sokat.  Mit 
gondol:  150  forint!  Az  ő  ellátása  nem  kerülhe- 
tett többe,  mint  havonként,  sokat  mondok,  hat- 
van forintba.  De  tegnap  meglátszott  a  mi  nagy- 
ságos urunkon,  hogy  soha  eszébe  se  jutott,  hogy 
az  a  kis  fiu  a  másiktól  lehet.  Annyira  jajgatott. 
Mink  csak  néztük  a  Lujzával,  de  azután,  tudja, 
mikor  az  orvos  már  megmondta,  hogy  meghalt 
a  Janika,  erre  megszólalt  a  Kálmán  nagyságos 
ur  is.  Azt  mondta  neki :  „Ne  bőgj  már  annyit, 
az  Isten  áldjon  meg,  hiszen  ez  az  én  gyerekem !" 

Az  idegen  cseléd:  Hogy  mondta? 

Szakácsnő :  Ne  bőgj  már  annyit,  hiszen  ez  az 
én  gyerekem. 

Az  idegen :  Ne  bőgj  már  annyit,  hiszen  ez  az 
én  gyerekem.  No,  jót  fog  nevetni  a  nagyságám, 

ha  ezt  elmondom  neki.  És  mondja,  maga  már 
itt  volt,  amikor  a  másik  ur  ide  jött  lakni  ? 

Szakácsnő  :  Én  másfél  évvel  később  jöttem, 
de  aki  itt  előttem  szakácsnő  volt,  azt  mondta, 
hogy  addig  nem  volt  semmi.  (Kézmozdulat.) 
Pedig  ő  lesett  rájuk. 

Az  idegen  :  Hát  aztán  ? 

Szakácsnő  :  En  is  lestem  rájuk ! 

Az  idegen  :  Mondja  el,  mondja  csak,  drágám, 
mondja! 

Szakácsnő :  Várjon,  kimék,  megnézem,  nem 
jönnek-e  ?  (Kimegy,  kinéz  az  előszoba  ajtaján, 
azután  visszajön.  Ezalatt  a  másik  cseléd  jól  kö- 
rülnéz a  szobában.  Okos,  élénk  lánynak  látszik. 
A  szakácsnő  visszajön  és  folytatja  :)  Tudja,  az 
embernek  eleinte  nem  tetszett  az  asszony.  Leg- 
alább is  10  évvel  idősebb.  (Kézmozdulat.)  De 
azután  egyszerre  csak  kezdett  hazajárni  délutá- 
nonként. (Kacsint.)  Az  asszony  férjének  délután 
is  hivatala  van,  de  Kálmán  nagyságos  ur  kettő- 
kor hazajön  a  minisztériumból  és  a  délutánja 
szabad.  Többet  nincs  semmi  dolga.  (Terit.)  Ele- 
inte délutánonként  valami  kaszinóba  ment,  de 
egyszerre  csak  kezdett  itthon  maradni.  (Kacsint.) 
Eljátszott  a  gyerekekkel,  felolvasott  a  nagyságá- 
nak, együtt  mentek  sétálni.  Elmentek  moziba, 
bevásárolni.    Akkor  már  gondoltam  én  magam- 

ban :  ebből  lesz  valami.  És  lett  is.  A  Janika 
lett.  De  soha  nem  sikerült  rajtaérni  őket.  Na- 
gyon vigyáztak,  talán  elmentek  hazulról,  vala- 
hová fürdőbe  vagy  szállodába,  nem  tudom.  De 
azt  már  le  nem  tagadhatta  senki,  hogy  a  Janika 
apja  fia,  a  másik  kettő  csúnya,  pisze,  két  fekete 
kis  gyerek,  ez  meg  szőke  volt,  kék  szeme  volt. 
Borzasztóan  szerették  ezt  a  kicsit  és  nagy  ki- 
vételt tettek  vele.  A  másik  két  gyereket  például 
gyakran  megverte,  pofonütötte  az  asszony,  ezt 
sohasem.  Egy  ujjal  soha  nem  bántották.  Micsoda 
karácsonyi  ajándékokat  kapott.  Arról  magának 
nincs  fogalma.  A  karácsonyfát  mindig  Kálmán 
nagyságos  ur  rendezte  és  nem  sajnálta  a  pénzt. 
Most  karácsonykor  ezt  a  gyürüt  kaptam  tőle. 
Nézze  ezt  meg,  legalább  8 — 10  forint  volt. 

Az  idegen :  Mutassa,  (nézi)  nagyon  csinos 
gyürü! 

Szakácsnő  :  Szép  fizetése  van,  nem  kártyázik, 
nem  iszik,  egy  gálánt  ember,  Én  azért  sokszor 
bosszankodtam  magamban,  hogy  szép  fiatal  em- 
ber létire,  hogy  tud  megmaradni  e  mellett  az 
asszony  mellett.  Hogy  nem  unta  meg !  .  .  .  Nem 
csúnya  asszony,  de  jóval  idősebb  és  nem  nagyon 
tiszta  asszony. 

Az  idegen:  Maga  nem  próbált  kikezdeni 
ezzel  az  úrral? 

Szakácsnő  :  Nem.  De  nem  is  lehetne,  rend- 
kívül büszke  ember,  rá  nem  néz  az  emberre. 
Egy  szobalány  volt  itt.  Az  próbált  mindent. 
Egyszer  késő  este  ingben  vizet  vitt  be  hozzá. 
Ugy  tette  az  ur,  mintha  észre  sem  venné.  Pedig 
szép  lány  volt,  nagyon  gusztusos  lány  volt.  Ezt 
a  szobalányt  az  asszony  két  hét  múlva  elküldte, 
kifizette  és  elküldte.  Biztos,  hogy  Kálmán  nagy- 
ságos ur  megmondta  az  asszonynak  az  ingben 
való  bemenést. 

Az  idegen :  No  de  ilyet  ?  ! 

Szakácsnő :  Nem  kell  neki  más,  csak  ez  az 
asszony. 

Az  idegen :  No  az  igaz,  hogy  ez  furcsa,  a 
legszebb  orfeumi  dámákkal  és  színésznőkkel 
mulathatna,  ha  egyszer  pénze  van  és  a  legszebb 
fiatalságában  megelégszik  ezzel  az  asszonynyal. 
A  mi  nagyságánk  mindig  mondja :  „Micsoda 
utálatos  asszony  !" 

Szakácsnő :  Azt  nem  lehet  mondani,  jó 
asszony,  velünk  nagyon  jól  bánik. 

Az  idegen :  Nyilván  fél  maguktól.  (Szünet. 
Kimennek  az  előszobába,  az  idegen  körülnéz.) 
Maguk  máma  nem  főznek  itthon  ? 

Szakácsnő :  Nem.  Hozatunk  vendéglőből.  A 
gyerekek  pedig  az  öreg  nagyságánál  vacsoráz- 
nak.   Ott    is    alszanak,  mert    a    gyerekszobában, 

ahol  a  ravatal  volt,  egész  éjjel  nyitva  kell  állani 
az  ablakoknak. 

Szünet. 

Az  idegen :  Nohát  pá  magának.  (Divatosan 
kezet  nyújt.) 

Szakácsnő :  Jójcakát.  (Kikiséri,  nyitva  hagyja 
az  ajtót,  látni  a  lépcsőház  karfáját.  Integet. 
Kiált  is  valamit,  de  nem  érteni.  Néhány  pillanat 
múlva  a  szobalány  megjelenik  ételhordóval  az 
ajtóban.  Be  van  bugyolálva  nagykendőbe.) 

Szobalány  :  Iszonyúan  fuj  a  szél,  csukja  be  az 
az  ajtót.  Itt  vannak  már. 

Szakácsnő  :  Itt  vannak  ? 

Szobalány :  Éppen  most    állt    meg  két  kocsi. 

Szakácsnő  :  Hogy  gyüttek  ? 

Szobalány :  Az  egyikbe  az  ember,  meg  az 
asszony,  a  másikba  a  Kálmán  ur,  meg  a  két 
fiu.  Iszonyúan  esik  az  eső.  (Leveti  a  kendőt. 
Szakácsnő  az  ételhordóban  vizsgálódik.)  És  meg 
fogja  látni  (a  szobalány  a  frizuráját  igazgatja  és 
a  melles  kötényét),  hogy  micsoda  skandalum 
lesz  itten  máma.  (Dörzsöli  a  kezeit.) 

Szakácsnő :  Ha  eddig  nem  volt  semmi,  ez- 
után se  lesz  semmi. 

Szobalány :  Várjon  csak,  majd  meg  fogja 
látni!  (Csengetés.  A  szobalány  eltakarodik,  a 
szakácsnő  ajtót  nyit.) 

Szakácsnő :  Kezüket  csókolom.  (Az  ajtóban 
megjelenik  Perticsné,  utána  a  férje  jő,  majd  Boér. 
Az  asszony  lefátyolozva,  nagyon  sápadt.  Amint 
átmegy  a  szobán,  hátrahajtja  a  fátyolt.  Az  arca 
megviseltnek,  vénnek,  kisirtnak  látszik  ;  a  frizu- 
rája nagy  és  kifogástalan.  A  férfiak  az  előszobában 
hagyják  a  felöltőiket.  Perticsné  a  jobb  elülső 
ajtón  kimegy.   Boér  balra  szobájába  vonul.) 

Pertics  (leül  az  asztal  mellé,  végiglapozza  az 
újságot,  azután  felkel,  körüljárja  a  szobát,  ki- 
fújja az  orrát,  a  pohárszékhez  megy  és  két  po- 
hárka cognacot  iszik  egymás  után,  de  nem  siet, 
azután  kimegy  a  jobb  hátsó  ajtón.    Kis  szünet.) 

Perticsné  (az  elülső  ajtón  bejő.  A  fekete  ruha 
kitűnően  áll  rajta.  Kiemeli  termetének  szépségét. 
Végigsimitja  az  arcát  két  kezével,  mintegy  nyuj- 
tózkodásszerüen.  Csenget.) 

Szobalány  (megjelenik  a  fenékajtóban)  :  Tet- 
szik parancsolni  ? 

Perticsné  :  Hozza  a  vacsorál. 

Szobalány :  Igenis.  (El.) 

Perticsné  (a  kályhához  megy  és  rak  rá,  az- 
után visszaindul  a  szobájába.) 

Pertics   (bejő  bátortalanul)  :  Aranka  ! 

Perticsné  (ijedten,  halkan)  :  Tessék ! 

Pertics:  Kérlek  ülj  ide,  szeretnék  veled  egyet- 
mást  megbeszélni. 

Perticsné  (leül.) 

Szünet. 

Pertics :  Azt  hiszem,  ma  este  tisztáznunk  kell 
ezt  a  dolgot.  Igen? 

Szünet. 

Perticsné :  Igen. 

Pertics :  Jól  ismersz  engem  .  .  .  (Az  ajtó  ki- 
nyilik, a  szakácsnő    tálcán   behozza  a  vacsorát.) 

Perticsné :  Jól  van,  kimehet.  Ha  valami  kell, 
majd  csengetek. 

Szakácsnő:  Igenis.  (El.) 

Pertics  :    Csak  azt    akarom  mondani,  hogy  el 
fogunk  válni.  (Le-fel  sétál.) 
Szünet. 

Perticsné :  El  akarsz  válni  ? 

Pertics  (orditva) :  El !  (Az  asztalra  csap.) 

Perticsné :  Ne  csinálj  skandalumot,  kérlek  Jenő. 
Ne  kiabálj,  az  istenre  kérlek. 

Pertics:    Ne    kiabáljak?!   Amikor  megcsaltak, 

kijátszottak.    Tönkretették    a    becsületem,   akkor 

ne    kiabáljak?    Hát    mit    csináljak?    Nevessek? 

(Ordit,  üti  az  asztalt.)  Hát  mi  a  fenét  csináljak! 

Szünet. 

Perticsné :  De  hát  hogy  gondolsz  a  válásra  ? 
A  gyerekekkel  mi  lenne  ?  Hogy  gondolhatsz  a 
válásra. 

Pertics :     Hiszen     igaz.     (Csendes     hangon.) 

Tudom,  a  válást  én  és  ők  sinylenék  meg  leg- 
jobban, de  te  miattad.  (Kiabál.)  Te  miattad ! 
(Kis  szünet.  Újra  csendes  hangon.)  Ok  hozzád 
pártolnának,  veled  tartanának,  mert  mindig  jó 
anyjuk  voltál,  nem  lehet  tagadni,  én  pedig  el- 
veszteném őket  is.  (Siránkozva.)  50  éves  korban  ! 
(Csuklik.)  Mivel  érdemeltem  én  meg,  hogy  ilyen 
piszkos  (sir)  helyzetbe  kerültem.  Igen,  piszkos 
helyzetbe,  nem  lehet  mást  mondani. 
Szünet. 

Mivel  érdemeltem  meg  ?  Dolgoztam  érted  és 
a  gyerekekért,  szerettelek  téged,  te  tudod,  hogy 
igazán  szerettelek  és  boldog  voltam  és  most 
egyszerre  meghal  az  a  gyerek  és  egyik  legjobb 
barátom  szemembe  mondja,  hogy  a  gyerek  az 
övé,  hogy  évek  óta  viszonya  van  a  feleségem- 
mel, amiről  nem  is  álmodtam. 

Perticsné  :  Nem  is  álmodtál  ?  Ugy  ? 

Pertics:  Nem! 

Perticsné :  És  nem  te  hittad  ide  lakni 
Kálmánt  ?  (Olyan  hangon,  mint  aki  ezt  az  érvet 
kitűnőnek  tartja.) 

Pertics  :  Én  hittam,  de  abból  az  következik, 
hogy  megcsalj  vele  ? 

Perticsné :  Nem,  de  tudhattad  volna,  gondol- 
nod kellett  volna  erre.  Megmondom  őszintén : 
Ahol  a  férj  és  feleség  között  ekkora  korkülönb- 

ség  van,  ott  nem  szabad  engedni  a  nőt  veszé- 
lyeknek kitenni. 

Pertics:  Várjunk  csak.  Emlékezz  kérlek  vissza, 
mikor  8  év  előtt  ki  akartuk  venni  ezt  a  lakást, 
azt  mondtam  neked,  ez  a  lakás  900  forint,  ez 
nekünk  drága,  ha  idejövünk  muszáj  lesz  az 
egyik  szobát  kiadni  teljes  ellátással.  Te  azt 
mondtad :  Nem  bánom,  de  én  itt  akarok  lakni. 
Én  arra  azt  mondtam :  Ha  te  akarod  fiam,  én 
is  beleegyezem.    Igaz-e  ez  ? 

Perticsné  :  Nem  igaz  ! 

Pertics :  Mi,  mi,  mi,  nem  igaz  ? 

Perticsné  :  Te  mondtad,  hogy  Kálmán  szeretne 
hozzánk  jönni  lakni  és  akkor  a  szobák  elrende- 
zése egészen  megfelel  és  te  akartad,  hogy  ide- 
jöjjön. 

Pertics  :  No  jó,  mondjuk,  hogy  én  akartam, 
bár  én  nem  emlékszem  reá,  de  érts  meg  az 
istenért,  hogy  nem  akarok  én  itt  veszekedni 
veled,  én  csak  azt  akarom,  hogy  megtudjam  az 
igazságot.  Ha  nem  is  válunk  el,  ha  nem  akarsz 
elválni,  végre  nem  tehetlek  ki  egy  botrányos 
válópernek,  gyermekeim  anyja  vagy,  minden- 
esetre uj  életet  kell  kezdenünk.  Olcsóbb  lakásba 
kell  menni.  Kálmánnak  fel  kell  mondani  az 
ellátást.  Es  el  kell  nekem  mondanod  mindent 
őszintén.  En  nem  akarok  gorombáskodni  veled, 

hiszen  tegnap  vesztetted  el  egy  kis  fiadat,  de 
ha  már  együtt  maradunk,  akkor  tisztázni  kell 
ezt  a  helyzetet.  Mondd  meg,  hogy  mikor  kezdő- 
dött a  viszony  köztetek  ? 

Perticsné :    Öt  év  előtt !    (Dacos,    nem    tudja 
miért.) 

Pertics :  Mondd  meg  a  napot  is ! 

Perticsné  (gépiesen)  :  1904  november  7-én. 

Pertics :  Szóval  a  37.  születésed  napján. 

Perticsné :  Igen. 

Pertics :  Aznap  én  ki  voltam  küldve   Kassára 
és  sürgönyben  gratuláltam  neked. 

Perticsné :  Igen. 

Szünet. 

Pertics  :  És  hol  ? 

Perticsné :    Itt    a    lakásban.    Es    soha    azelőtt 
még  meg  se  csőkolt ! 

Pertics :  Soha  azelőtt  ?  .  .  . 

Perticsné :  Akkor  először. 
Szünet. 

Pertics :  Délután. 

Perticsné  (halkan)  :  Fél  négykor. 

Pertics  :  A  gyerekek  iskolában  voltak  ? 

Perticsné :  Igen.  Iskolában  voltak  és  a  cselé- 
dek a  mosópincében  mángoroltak.  De   én    nem 
küldtem  őket,  esküszöm  neked,  minden  összejött. 
Szünet. 

Pertics  :  Biztos  vagy  te,  hogy  ezen  a  napon 
volt? 

Perticsné :  Egészen  biztos  vagyok. 

Pertics  (felkel,  kopog,  beszól  Boér  szobájá- 
nak ajtaján)  :  Kérlek  Kálmán ! 

Boér  hangja:  Parancsolsz? 

Pertics :  Légy  szives  kérlek  bejönni. 

Boér.  (Belép.) 

Pertics :  Nézd  kérlek  szépen  ....  (köhög) 
.  .  .  ennek  a  dolognak  a  tisztázásáról  van  szó. 
Aranka  most  elmondta  nekem,  hogy  mióta  van 
viszony  köztetek.  Szeretném  tudni,  hogy  az 
igazságot  mondta-e.  Emlékszel  te  is  a  dátumra  ? 

Boér:  Igen.  De  mit  akarsz  ezzel? 

Pertics  :  Tisztázni  akarom  a  helyzetet,  amelybe 
belejutottam,  bocsáss  meg,  ez  csak  természetes. 

Boér.  (Nem  felel.) 

Pertics :  Hát  mondd  meg  kérlek ! 

Perticsné  :  Mondja  meg ! 

Boér:  1904  november  7. 
(A  helyzet  ez :  A  nő  a  középen  ül,  a  két  férfi  áll.) 
Szünet. 

Perticsné  (észreveszi,  hogy  most  itt  az  idő, 
amikor  erőt  nyerhet,  hirtelen  egészen  más  han- 
gon beszél) :  No  most  már  láthatja,  hogy  igazat 
mondtam.  Majd  azután  folytathatjuk  ezt.  (Tálal, 
először  az  urának,  azután  Boérnek.  Vesz  magá- 

nak    is.)   (Igen    óvatosan,   észrevétlenül    kell    ezt 
megcsinálni.) 

Szünet. 

Pertics :  Hát  menjünk  enni,  a  vacsora  kihűl. 
(Keserves  hangon  mondja  ezt,  mintha  bizonyí- 
tani akarná,  hogy  ő  nem  éhes.  A  férfiak  is  le- 
ülnek ;  a  férj  jobb  oldalra,  Boér  bal  oldalra. 
Pertics  előbb  még  iszik  egy  pohárka  cognacot. 
Az  evőeszközök  csörömpölnek,  a  vacsora  gőzö- 
lög. Mind  esznek.  Mind  jó  étvágyú  emberek. 
Egy  pillanatra  ugy  tűnik  fel,  mintha  nagy  rész- 
ben ezek  a  fokozott  táplálkozási  igények  volná- 
nak a  legfőbb  rugói  ennek  a  sajátságos  helyzet- 
nek, amelybe  ez  a  három  ember  került.) 

Boér:  En  arra  kérlek  csak,  hogy  legyél  meg- 
győződve Jenő,  hogy  .  .  . 

Pertics  :  Miről  legyek  meggyőződve  ?  (Ránéz.) 

Boér  :  Nem,  semmi ! 

Pertics  :  Mit  akartál  mondani  ? 

Boér :  Semmi  fontos. 

Pertics  :  Megkövetelem  tőled  és  azt  hiszem, 
joggal,  hogy  most  teljesen  őszinte  légy  velem 
szemben. 

Boér:  Majd  később. 

Pertics  (bort  tölt  és  iszik) :  Nekem  ki  kell 
kerülnöm  ebből  a  helyzetből.  Ezt  kivánja  becsü- 
letem,   ezt    kivánja    gyermekeim     jövője.    Elsö- 

sorban  is  (megtörli  a  száját)  vissza  fogunk  neked 
adni  mindent,  amit  tőled  kaptunk.  Összeírtam. 
(Kivesz  a  zsebéből  egy  ivet.)  Az  ezüst  cukor- 
tartót, azt  a  két  képet  (a  falon  lógó  két  nagy 
olajnyomatra  mutat),  amiket  részletfizetésre  vet- 
tél. Visszaadjuk  a  kanapépárnát,  a  nagy  levél- 
szekrényt, a  10  —  10  forintot,  amit  betettél  a  gye- 
rekek születésnapján  a  takarékba.  Máma  kivet- 
tem a  pénzt.  íme,  átadom.  (Tárcát  vesz  elő.) 
Húsz,  negyven,  hatvan  korona.  (Kiteszi  a  ban- 
kókat az  asztal  közepére.)  Vissza  fogjuk  adni 
(tovább  olvas)  a  lábszőnyeget,  az  ezüst  dió- 
törőt  és  a  pálinkakészletet  is.  (Iszik.)  Vissza- 
adjuk, amit  a  gyerekeknek  vettél,  a  könyveket 
és  a  Janika  játékait  is.  Ezeket  összeszedtem  és 
össze  is  raktam.  (Kimegy  a  jobb  hátsó  ajtón  és 
csakhamar  óriási  papirskatulyával  tér  vissza.) 
Itt  van  mind.  Nem  akarom,  hogy  a  gyerekek 
játszanak  vele.  Itt  van.  (Egy  székre  teszi  a 
skatulyát.)  A  kis  gőzhajó  (kiteszi  az  asztalra), 
az  automobil,  a  kis  csacsi.  Hogy  eljátszott 
ezekkel  szegényke  még  néhány  nap  előtt.  Itt 
vannak  a  képeskönyvek,  itt  vannak  az  épitő- 
szekrények,  itt  két  kő  hiányzik,  ott  vannak 
valahol  a  szekrény  alatt.  Majd  a  lány  holnap  meg- 
keresi. Szóval  itt  van  minden.  (Leül.  A  kis  csacsi, 
az  automobil  és  a  gőzhajó    az    asztalon  marad- 

nak.)  Azok  is,  miket  már  eltört.  Vissza  fogom 
neked  adni  a  bundát  is,  amit  tavaly  télen 
nekem  vettél  névnapomra.  Már  ma  rendeltem 
uj  télikabátot.  Csak  addig  hordom  ezt,  amig 
elkészül.  Holnap  estére  készen  lesz  az  uj  kabát. 
A  szabó  expresszmunkának  vállalta. 

Boér :  Bocsáss  meg,  de  ezt  már  nem  enged- 
hetem. Végre  is  úriember  vagyok. 

Pertics :  Pardon !  Én  is  az  vagyok.  Legalább 
azt  hiszem  és  az  is  szeretnék  maradni.  Neked 
kötelességed,  hogy  figyelmeztess,  ha  valami 
kimaradt  volna,  és  neked  is  Aranka,  kötelessé- 
ged ez. 

Szünet. 

Perticsné :  Semmi  sem  maradt  ki. 

Pertics :  És  kimondom,  Kálmán,  nem  lehet 
kerülgetni  soká,  neked  magadnak  is  el  kell 
tőlünk  menni.  Négy  év  óta  ez  a  nő,  akit  szere- 
lemből vettem  el,  nem  volt  az  én  feleségem. 
A  tied  volt.  Végre  is  jogom  van  hozzá.  (Az 
asztalra  üt,  mintegy  bátoritsa  magát,  akadozik, 
az  alkohol  már  nagyon  hat.)  Jogom  van.  Nem 
tudok  ugyan  vele  délután  sétálni  menni,  mert 
késő  estig  hivatalban  kell  görnyednem,  hogy 
legyen  mit  enni  a  gyerekeimnek,  nem  marad 
felesleges  pénzem  ajándékokra,  hogy  kedves- 
kedhessek a  feleségemnek  valami  ékszerrel  vagy 

drága  ruhával  .  .  és  mégis  jogom  van  a  fele- 
ségemhez, mert  szerelemből  vettem  el.  Már  nem 
szeretem  ugyan,  de  neked,  Kálmán,  mégis  el 
kell  menni  tőlünk.  Sajnálom,  hogy  kényszeritve 
vagyok  rá,  hogy  ezt  kimondjam,  de  a  becsü- 
letem kívánja  és  a  gyermekeim  jövője.  Majd 
elsejéig  nézz  magadnak  valami  más  lakást.  Be- 
láthatod, nem  maradhat  igy.  (Iszik.) 
Szünet. 

Pertics  (félénken,  mintha  a  szünet  alatt  a 
csendben  elpárolgott  volna  a  bátorsága) :  Be- 
látod ? 

Boér:  Belátom. 

Pertics  :  Most  már  meghalt  a  gyereked,  semmi 
se  köt  hozzánk.  Ezt  a  vén  asszonyt  is  bizonyo- 
san meguntad  már.  (Nevet.) 

Perticsné  (feláll,  komoly;  némán  kimegy). 

Pertics :  A  régi  barátságot  azért  nem  felejtjük 
el  és  legyél  meggyőződve,  hogy  mindig  öröm- 
mel fogok  veled  találkozni.  Nem  vagyok  az  az 
ember,  aki  gyűlölni  fog.  Abban  a  korban  vagyok 
már,  amikor  a  nő  hűtlensége  nem  tűnik  fel 
olyan  szörnyű  dolognak.  Bántja  az  embert 
(iszik),  bántja,  az  embert  eszi  egy  kicsit  a  fene 
(nevet),  de  azután  belátja,  hogy  semmi  különös. 
Azért  az  én  gyerekeimből  lehetnek  egészen 
derék  gyerekek.  És  él  mind  a  kettő,  hála  isten- 

nek,  egészségesek,  mint  a  makk,  mit  törődöm 
az  anyjukkal  ?  Megszülte  nekem  őket,  az  enyé- 
mek, ezekről  biztos  vagyok,  hogy  az  enyémek. 
Az  ember  drukkol,  tördeli  a  kezét,  hogy  meg- 
halt egy  gyereke  és  akkor  kiderül,  hogy  csak  a 
felesége  csalta  meg  —  tudja  fene,  ez  sokkal 
kisebb  baj.  Legalább  én  ugy  találom.  Azt 
hiszem,  te  is.  Nem  ? 

Boér  (igent  int). 

Pertics :  Nohát !  De  biztos  vagyok,  hogy  a 
másik  kettő  tőlem  való  ;  ejnye,  de  igyál  te  is. 
(Tölt,  kocint,  iszik.)  Biztos  vagyok,  hogy  akkor 
még  nem  csalt  meg  a  feleségem.  Az  anyjára 
ugyanazt  mondta  boldogult  jó  apám,  hogy  olyan, 
mint  egy  vén  .  .  .  (Sug  valamit.)  Nem  fért  sze- 
gény apámnak  a  gyomrába.  (Nevet.)  Utóbb  be- 
láttam, hogy  ebben  igaza  volt.  De  Arankára 
nem  lehetett  panasz.  Ha  te  nem  kerülsz  hoz- 
zánk, nincs  alkalom,  élete  végéig  hü  feleség 
marad.  De  hát  szerette  a  puccot,  a  jó  lakást, 
megtettem  a  kedvéért,  idejöttem. 
Szünet. 

Nem  olyan  nagy  baj  az  barátom,  neked  sokkal 
rosszabb  a  helyzeted,  mert  neked  egy  gyereked 
halt  meg  és  nincs  több  gyereked.  Pardon  !  (Felkel, 
nadrágzsebéből  pénzt  vesz  elő,  fenékajtóhoz  ki- 
szól.)    Hozzon  két  liter  barna  sört    a  kancsóba. 

Siessen !  .  .  .  Egy  kis  sört  hozattam,  ez  a  bor 
sehogy  sem  ízlik.  Látom,  neked  se.  (Szivart 
vesz  elő,  levágja,  rágyújt.)  Ne  hidd,  hogy  én 
örülök  azon,  hogy  az  a  kis  gyerek  elpusztult. 
Magad  tudod,  hogy  mennyire  szerettem.  Jó- 
formán azt  mondhatnám,  hogy  az  a  kis  gyerek 
volt  az  oka,  hogy  semmit  sem  vettem  észre 
abból,  hogy  itt  a  fejemen  hogy  nőnek  a  nagy 
szarvak.  Jól  elmulattam,  elhemperegtem  vele, 
eszembe  sem  jutott,  hogy  a  feleségemmel 
törődjek.  Tudod,  eljön  az  idő,  mikor  az  ember 
nem  is  veszi  észre,  hogy  nő  alszik  mellette. 
Es  más  efféle  dolgokra  sem  gondol.  Például, 
hogy  gondoltam  volna  én,  amikor  te  nekem 
vettél  tavaly  egy  bundát,  hogy  ez  cserébe  van 
a  feleségemért.  Ilyen  buta  az  ember !  .  .  .  Igaz, 
hogy  egy  más  ember  az  én  helyemben  gondol- 
kodóba esik.  Miért  vesz  ez  az  ember  nekem 
egy  bundát  ?  Elvégre  jóbarát  ide,  jóbarát  oda, 
de  ez  a  bunda  200  forint  is  lehetett.  Egy 
200  forintos  bunda !  Más  ember  az  én  helyem- 
ben töri  a  dolgon  a  fejét.  Erted  ?  .  .  .  (Szünet, 
kint  ajtócsapkodás.)  Ahá,  itt  a  sör !  (Kimegy  az 
ajtóig  )  Adja  csak  ide  !  (Beveszi  a  cselédtől,  aki 
még  megtörli  az  edény  talpát.)  Ez  lám  egészen 
más,  ez  igen !  (Poharat  vesz  le  a  pohárszékről, 
tölt.)  Tessék!    (Boér    elé    teszi.)    Egy  másikat  is 

teletölt,  kiissza  a  poharat  és  jó  megnézi. 
A  fenébe  !  (Nevet.)  Ezt  elfelejtettem.  Ezt  is  te 
vetted !  Nohát  majd  ezt  is  elviszed.  Felirom 
ezt  is.  Ezeknek  a  poharaknak  széle  kerekre  csi- 
szolt, kitűnő.  Nagyon  megszoktam  őket.  (Nevet.) 
Ezeket  a  dolgokat,  meg  a  bundát  és  egyebet, 
mondom,  mind,  észre  sem  vettem.  Pedig  erre 
gondolni  kellett  volna.  Igen,  de  nem  értem  rá. 
Éjjel  alszik  az  ember  —  hála  istennek,  jól 
alszom.  Reggel  sietek  a  hivatalba.  Délben 
egykor  hazajövök,  ebédelek,  újságot  olvasok. 
Félháromkor  újra  el  kell  indulni  és  nyolcnál 
hamarabb  nem  kerülök  haza.  Akkor  hazajön 
az  ember,  örül,  ha  pár  szót  beszélhet  a  gyerekei- 
vel, fáradt,  éhes,  megvacsorázik,  elszi  egy  szivart, 
olvas  még  egy  kis  újságot,  lefekszik.  Mikor 
gondolkodjék  azon,  hogy  megcsalják-e,  ^agy 
mekkora  szarvai  vannak  ?  Erre  nem  jut  idő. 
Nem  is  lehet  róla  szó,  hogy  jusson  idő.  Nem 
jut.  Mert  biztos,  hogyha  én  időt  vettem  volna 
magamnak  ezen  törni  a  fejemet,  rájöttem  volna, 
de  igy  —  egyik  nap  múlt  a  másik  után  és  nem 
jutott  eszembe.  Ha  valaki  nekem  szól  egy  szót 
(iszik),  szól  egy  szót :  „Nézd,  Jenő,  mi  van  a 
feleségeddel,  meg  a  Kálmán  barátoddal",  való- 
szinü,  nem  biztos,  de  valószínű,  hogy  kisütöm 
az  egészet.  (Sört  tölt,  magasra  emeli   a  kancsót, 

hogy  sok  hab  képződjék.  Ülve  ágaskodik  a 
széken.)  Kisütöm  és  rájövök,  hogy  „ez  a 
Kálmán  nem  jóban  jár !"  De  nekem  soha  senki 
egy  árva  szót  sem  szólt  és  nem  is  szólhatott, 
az  igazat  megvallva,  nem  is  szólhatott,  mert 
ahogy  ti  magatokat  viseltétek,  abból  senki  sem 
következtethetett  semmit.  Abszolúte  semmit. 
(Kézmozdulat.)  Ki  van  zárva.  Nem  csináltátok 
feltűnően  és  ez  természetes.  (Iszik.  Krákog,  le 
törli  zsebkendőjével  a  habot  a  bajszáról.  Hátra- 
dől a  székében,  nagyot  szi  a  szivarjából, 
magyaráz.)  Öt  év  előtt,  november  hányadikán 
is  ?  .  .  .  (Elmereng.)  Hányadikán  ?  Mondd,  kér- 
lek, november  .  .  . 

Boér  (köszörüli  a  torkát,  halkan)  :  Hetedikén. 

Pertics :  Akkor,  barátom  .  .  .  Akkor  már  .  .  . 
Nekem  úgyszólván  nem  is  kellett  az  asszony. 
Nem,  nem  kellett.  Mi  a  fenének  !  (Nevet.) 
Hanem  a  kis  fiad  nagyszerű  gyerek  volt. 
Igazán  nagyon  sajnálom  (roppant  őszinte,  ked- 
ves hangon),  hogy  nem  volt  az  enyém.  Még 
jobban  sajnálom  azonban,  hogy  meghalt  .  .  . 
szegény.  (Elcsuklik  a  hangja.)  Szegény  kis 
Janika!  .  .  .  (Rázza  a  fejét  és  lehajtja  az  asztalra.) 
Szünet. 

Pertics    (kisirta  magát,    a    hangja  egészen  az 
előbbi)  :    Az  asszonyt  csodálom,    hogy  nem  sir. 

Nagyon    erős   fából    van    faragva.    Hiszen    igaz 
—     mindentől     eltekintve     —     jól     megvoltunk 
hármasban,  hozzánk  szoktál,  szerettük  egymást, 
legalább  én    őszinte  barátsággal  szerettelek,    el- 
beszélgettünk,   elpolitizáltunk,    nem  lehetett  rád 
panasz.     De  most  már,    belátod,     el  kell  menni 
tőlünk.  A  cselédek  és  a  házbeliek  miatt,  erre  is 
kell  gondolni  végre  és  a  gyermekek  jövője  miatt. 
Nem  most  .  .  .  egyszerre  ...  ezt  nem  kivánhatom, 
de  elsején,  esetleg  segitek  neked  lakást  keresni. 
(Iszik,   hosszan  nézi  Bőért.)    Igazán  nem  hittem 
volna,    olyan    jó   emberem  voltál    mindig,    hogy 
igy     kell     elválnunk,     de    muszáj,     muszáj  .  .  . 
(Szünet  .  .  .    Csend.    A  férj,    aki    már  az  utolsó 
szavakat    egészen    szakadozottan    motyogta,    le- 
hajtja a  fejét  a  könyökére,  majd  elalszik.  Azután 
hirtelen  feltápászkodik.)  Aranka!  Aranka!  (Fel- 
áll, ingadozva.)  Hol  van  ez  az  asszony?  (Kinéz 
a  jobb  elülső  ajtón.)  Aranka  !  Gyere  ki,  kérlek. 
(Várakozás.    A  nő  kijön,    de  nem  szól.     Pertics 
tántorogva  leül    az    egyik  karosszékbe  és  hátra- 
mutat az  asztalra.)  Magatokra  hagylak  bennete- 
ket. Elvesztettétek  a  gyereketeket,  a  kis  Janikát, 
akit  szivemből  én  is  szerettem,  bár  semmi  közöm 
se  volt  hozzá.   (Csuklik,  sir.)     A  bánat  nagyobb 
része  azonban  titeket  illet.     Magatokra  hagylak. 
Beszélgessetek  róla.  (Lehajtja  a  fejét,    szuszogva 

alszik    a    kis    dohányzóasztalon,    majd    később 
végigfekszik  a  kanapén.) 

Perticsné :  Kérem,  Kálmán  (körülnéz,  hogy 
csakugyan  alszik-e  a  férj),  előbb  Jenő  azt  az 
ajánlatot  tette  nekem,  hogy  váljak  el  tőle.  Én 
egyelőre  visszautasitottam.  Azt  mondtam,  hogy 
ne  beszéljünk  erről,  de  el  vagyok  határozva, 
hogy  elválok  tőle  és  magához  megyek. 

Boér  (hallgat.) 

Perticsné  (izgatott  hangon) :  Miért  nem  felel, 
nem  akarja? 

Boér :  Adjon  kérem  meggondolási  időt. 

Perticsné:  Minek  magának  meggondolási  idő? 
Tönkretette  a  családi  boldogságomat  s  azután 
meggondolási  időt  kér!  Engedje  meg,  ezt  nem 
értem. 

Boér  :  Nem  érti  ? 

Perticsné    (remeg    a    hangja.) :    Azaz    értem, 
persze,    hogy    értem,     szóval    nem    szeret    már. 
Csodálatos  hamar  kiábrándult  belőlem. 
Szünet. 

Boér :  Nézze  Aranka,  én  épp  ugy  szeretem 
magát,  mint  azelőtt,  de  meg  kell  mondanom 
magának :  gondolkodtam  ezen  a  dolgon ;  nem 
lehet.  Maga  is  be  fogja  látni. 

Perticsné :  Különös.  Tegnap  délelőtt,  mikor 
a    kis    fiunk    haldoklott,   maga  szükségét  érezte, 

hogy    véget    vessen    az    együttélésnek  és    most 
nem. 

Boér :  Nem  tudom,  hogy  értette  maga  azt, 
amit  én  tegnap  mondtam. 

Perticsné :  Ugy  értettem,  hogy  elválok  az 
uramtól  és  magával  elmegyünk,  meg  a  kis  Janival. 

Boér :  És  a  másik  két  gyermeket  itt  akarta 
hagyni  az  urának  ? 

Perticsné  (hallgat.) 

Boér :  Nos,  hát  találjon  ki  valamit. 

Perticsné  (türelmetlen  hangon.)  :  Nem  tudom, 
nem  tudom,  egy  azonban  bizonyos,  hogy  magát 
elveszteni  nem  akarom.  Ha  maga  csakugyan 
szeret  engem,  mint  ahogy  az  előbb  mondta, 
akkor  be  fogja  ezt  látni. 

Boér :    Mert    nézzük  csak,  mi  lenne,  ha  most 
maga  Jenőtől  elválna  és  hozzám  jönne.  Mi  lenne 
Jenővel  ?  Mi  lenne  a  gyermekekkel  ? 
Szünet.  Horkolás. 

Boér :    Mit  csinálna  Jenő  a  gyerekek  nélkül  ? 
Inna !    Most    csak   minden  vasárnap  rug  be  egy 
kicsit.    Akkor    minden    este    sörözni    menne.  Ez 
bizonyos.  Iszákos  lenne.  Tönkre  menne. 
Szünet.  Horkolás. 

Boér :  És  mi  lenne  a  gyerekekből  ?  A  fizeté- 
sem nem  olyan  nagy  — -  ezt  maga  is  tudja  — , 
hogy    a    régi    életet,  mit  megszoktam,  azután  is 

folytatni  lehetne,  ha  magunkhoz  vennénk  a 
gyerekeket.  Magának  sem  tudnám  megadni  azt 
a  kényelmet,  amihez  szokva  van.  Gondolkoztam 
arról  is,  hogy  mi  lenne,  ha  most  én  elmennék 
maguktól.  Nem  tudnék  mit  csinálni,  hova  menni. 
Azután  se  magának,  se  Jenőnek  nem  volna  jó, 
ha  egyedül  együttmaradnának.  A  gyerekek 
elhanyagolnák  a  tanulást,  Jenő  nem  ér  rá  fog- 
lalkozni velők.  Ugy-e,  ezt  belátja? 

Perticsné    (meggyőződéssel)  :  Igen  ! 

Boér :  Itt  kell  maradnom  maguknál  és  Jenő 
is  be  fogja  ezt  látni. 

Perticsné    Be  kell  látnia. 

Boér  :  Nem  lehet  jobb  megoldást  találni. 

Perticsné :  Nem ! 

Szünet.  Horkolás. 

Szakácsnő  (kopog,  belép)  :  Nagysága  kérem, 
a  holnapi  ebéd. 

Perticsné :  A  holnapi  ebéd  ?  (Szünet.)  Talán 
csináljon  holnap  borjuszeletet,  hamislevest,  azután 
diósmetéltet.  A  hus  mellé  piré  és  kompót  legyen. 
Előételnek  gombáspaprikás. 

Szakácsnő :  Az  ifiurak  holnap  itthon  esz- 
nek már  } 

Perticsné  :  Igen !  Ötre  kell  teriteni. 

Szakácsnő :  De  már  nincs  pénzem,  nagysá- 
gos asszonyom. 

Perticsné :  Igaz,  magának  pénz  kell.  Majd 
holnap  elszámol.   (Felkel,  ki  akar  menni.) 

Boér :  Ne    fáradjon  kérem.  Majd  kölcsönzőm. 

Perticsné :  Adjon  húsz  koronát. 

Boér :  Tessék.  (Átadja.) 

Perticsné    (átadja)  :  Itt  van  ! 

Szakácsnő :  Kezét  csókolom.  Jó  éjt  kivánok. 
Szünet.  Horkolás. 

Perticsné  :  Fel  kell  kelteni  Jenőt !  Ideje,  hogy 
lefeküdjön.  Holnap  hivatalba  kell  mennie.  Ké- 
rem, keltse  fel  és  küldje  aludni.  Én  lefekszem. 
Jó  éjt.  (Megcsókolja  a  száján.) 

(A  csók  a  nő  részéről  igen  mohó.  A  férfi 
passzivebb,  nem  ölel.) 

Boér  :  Jó  éjt. 

(A  hang  megilletődött.  Az  asszony  el.) 

(A  házibarát  magára  marad  az  alvóval.  Kis 
szünet.) 

Boér :  Jenő,  Jenő,  kérlek,  kelj  fel  és  feküdj  le ! 

Pertics  (nagyot  horkol  és  felébred.  Felül)  : 
Jujj,  de  hideg  van  itt.  Ki  hagytátok  aludni  a  tüzet. 
(Visszafekszik.)  Kérlek,  takarj  be  valamivel. 
Nagyon  fázom.  (Osszekuporodik,  már  újra  alszik, 
sóhajt,  Boér  kimegy  az  előszobába  és  behozza 
a  bundát,  betakarja  Perticset,  aki  megfordul.) 

Pertics  :  Köszönöm.  (Simogatja  a  prémet.) 

Boér  (nézi  az  alvót). 

Pertics    (félálomban):  Kálmán!  Kálmán! 

Boér :  Parancsolsz  ? 

Pertics:  Tétess  kérlek  a  tűzre!  (Alig  érteni.) 

Boér  (leguggol,  kinyitja  a  kályhaajtót.  Még 
pislákol  egy  parázs.  Papirt  dob  rá  és  fát.  Fújja. 
A  láng  fellobban,  a  kályha  dübörög.  Még  meg- 
nézi az  alvót,  aztán  kimegy.) 

Pertics  (szuszogva,  szepegve  alszik.  Nyög 
álmában  és  felzokog):  Szegény  kis  Jani,  szegény! 

(A  kályha  dübörög.) 

Függöny. 

A  szerző  egyéb  munkái 


A  varázsló  kertje.  (No- 
vellák.) 1908. 
Puccini.    (Tanulmány.) 

1909. 
Délutáni     álom.     (No- 
vellák.) 1911.  A  Nyugat 
kiadása. 


Nyugat  Könyvkiadó  Részvénytársaság 

Budapest,    V.  kerület,  Mérleg-utca  9.  szám 


A  Nyugat  kiadásában 
megjelentek: 

Ady  Endre:  Szeretnem,  ha  szeretnének.  Versek. 
Második  kiadás.  Ára  3  korona. 

Ady  Endre,:  Vér  és  arany.  Versek.  Harmadik 
kiadás.  Ara  3  korona. 

Ady  Endre :  így  is  történhetik.  Novellák.  Ára  3  kor. 

Ady  Endre,:  A  minden  titkok  verseiből.  Legújabb 
versek.  Ára  3  korona. 

Ambrus  Zoltán:  Kultúra  füzértánczczal.  Elbeszélé- 
sek. Ára  3  korona. 

Az  Árva  Mariska  napjai.  Ára  3  kor.,  kötve  5  kor 

Babits  Mihqly :  Herceg,  hátha  megjön  a  tél  is! 
Versek.  Ára  3  korona. 

Bajyits  Mihály :  Levelek  írisz  koszorújából.  Versek. 
Ára  3  korona. 

Balázs    Béla:    A    vándor    énekel.    Versek.    Ára 

2  korona. 

Balázs  Béla :  Doktor  Szélpál  Margit.  Dráma.  Ara 

3  korona. 


Bárdos  Artúr :  Az  uj  színpad.  Ára  2  kor.  50  fill. 
Biró  Lajos:  Családi  tűzhely.  Három  egyfelvonásos. 

Ára  2  korona  50  fillér. 
Csáth  Géza:  Délutáni  álom.  Ára  3  korona. 
Elek  Artúr :  Poe  Edgár.  Két  tanulmány.  Ára  3  kor. 
Gellért  Oszkár :  Deltánál.  Versek.  Ára  2  kor.  50  fill. 
Gellért  Oszkár :  Qfélia  térdein.  Versek.  Ára  2  kor. 
Hatüany  Lajos:  Én  és  a  könyvek.  Ára  3  korona. 
Heltai  Jenő :  írók,  színésznők  és  más  csirkefogók. 

Elbeszélések.  Ára  3  korona. 
Heltai  Jenő  versei.  Ára  3  korona  50  fillér. 
Heltai  Jenő  Kis  meséskönyve.  Ára  3  korona. 
Ignotus:  Kísérletek.  Ára  4  korona. 
Kabos    Ede:  Damajanti.  Novellák.  Ára  3  korona. 
F.  Kaffka  Margit:  Csendes  válságok.    Novellák. 

Ára  4  korona. 
Kemény  Simon:  Lamentációk,  Versek.  Ára  2  kor. 
Lengyel  Géza:  Véletlenek.   Novellák.  Ára  3  kor. 
Lengyel  Menyhért:  Taifun.  Dráma.  Második,  olcsó 

kiadás.  Ára  2  korona  50  fillér. 
Lesznai    Anna:    Hazajáró    versek.    Versek.    Ára 

2  korona. 

Móricz  Zsigmond:  Falu.   Három    színdarab.    Ára 

3  korona. 

Móricz  Zsigmond :  Harmatos  rózsa.  Regény.  Ára 

4  korona. 

Móricz  Zsigmond :  r^ét  krajcár.  Elbeszélések. 
Második  kiadás.  Ára  3  korona. 

Móricz  Zsigmond :  Sári  biró.    Vígjáték.    Második 
kiadás.  Ára  2  korona  50  fillér. 

Móricz  Zsigmond:  Sárarany.  Regény.  Ára  5  kor. 

Pásztor  Árpád:  Budapesttói  a  Föld  körül   Buda- 
pestig. 


Rippl-Rónai  József  emlékezései.  Ára  4  korona 
Holland,  mentett  papíron  készült  kétszázszt 
Ar°aZ<l2  ŰnT  *  ^^  ^^  alái^sVv". 

RtR3t£Sf eddÍS  kÍadaüan  r*>™-  B°'« 
STkórona'ZSŐ:  AZ  ÍS'enÍ  kerf-  Nullák.  Ára 
5^2'     mi''  A-  Na87as^°ny.  Színmű.  Ára  5 

szaWoH      -U^1  T'rí^'ÍP3131™  készült  száz 
számozott  példányból.     Ara  10  korona. 

xn  £zla  rajongó  Bolzay-iá^- Szinm- 

Szomory  Dezső-   Ünnep,  a  Dühőngőn  és  egyéb 

Ara"3űkotn?0dalatOS    ^    E1^-Iések. 
Ujabb  Magyar  Költök.  Lyrai    anthologia.    Össze- 
válogatta Elek  Artúr.  Ara  kötve  3  korona 

Kaphatók  minden  könyvkereskedésben. 


NYUGAT  KÖNYVTÁR 

ZERKESZT1K. :  FFNYÓ  MIKSA  ÉS  HATVÁNY  LAJOS 


^l  NYUGAT  KÖNYVTÁR  művészi  pro- 

•ammja  ugyanaz,  melyet  a  NYUGAT  folyóirat 
Cápáénak  vall  és  a  müveit  magyar  olvasó 
JonbjUg  osztatlan  tetszésere  megvalósítani  torek- 
*k :  Aurópai  színvonalú  magyar  irodalmat  terem- 
teni/ szóhoz  juttatni  mindazokat  a  orekveseket 
'/tekintet  nélkül  politikai  ."'H'^ra  "j 
r/elyekben  érdekes  Írói  egyéniségek  muvesz 
(ormában  nyilatkoznak  meg.  egy  szóval  esztétika, 
kultúránkat  fejleszteni. 

A  NYUGAT  KÖNYVTÁRBAN  megjelennek  a 
masvaVés  világirodalom  legjobb  termekéi,  külö- 
nben ügyelvén  arra,  hogy  ne  csak  a  népszerűség 
által  jóváhagyott  nevek  jöjjenek  gyűjteményünk- 
ben hanem  hogy  olvasóink  megismerkedhesse- 
nek olyan  Írókkal  is.  kiket  eddi?  csak  az  iro- 
dalmilag müveit  felső  tízezrek  koreben  ismertek 
és  becsültek. 

Szépirodalom,  tudományos  irodalom  a  ***** 
kritika  minden  fajtája,  filozófiai  irodalom  egyaránt 
'  ipviselve  lesz  a  könyvtarban. 


A  Nyugat  Könuotár  egy-egy  száma  30  fillér 


A  Nyugat  Könyvtárban 
megjelentek: 

1-3.  szám.   Gyűjtemény  Ady  Endre  verseiből 

4.  szám.  Móricz   Zsigmond:     Tragédia.    Négy 

elbeszélés. 

5.  szám.  Frank   Wedekind:  Novellák. 

6-7.  szám.  Arthur  Schnitzler :  Az  élet  szava.  For- 
dította Salgó  Ernő.  (A  Magyar  Szin 
ház  műsorából.) 

8.  szám.  Maurice  Barrés :  Erzsébet  királyné. 

9.  szám.  Hatvány  Lajos:   Gyulai  Pál  estéje. 
IU-II.  szám.  Ignotus:  Színházi  dolgok. 

12.  szám.  Ambrus  Zoltán:  Ifjúság.  Elbeszélések. 

13.  szám.  Laczkó   Géza :  Porosz  levél  Madame 

de  Rothe  halála. 

14.  szám.  Kleist:  0 Marquise. 

15.  szám    Csokonai    Vitéz  Mihály:  A'    özvegy 

Karnyóné    s    két    szeleburdiak.    Ady 

Endre  prológusával. 
16-17.  szám,  Maeterlinck:  A  kék  madár. 
'  18.  szám.  Babits  Mihály :  Két  kritika. 
19.  szám.  Bródy  Sándor:  Lárvák. 
20-21 .  szám.  Hermán  Bang :  A  fehér  ház. 

22.  szám.  AntonioFogazzaro: Szétfoszlott idyllek. 

O  felsége  látogatása. 

23.  szám.  Krúdy  Gyula:  Esti  út. 

24.  szám.  Kari  Schönherr :  Hit  és  szülőföld.  Egy 

nép  tragédiája.   Fordította    Telekes 
Béla. 

25.  szám.   Csáth  Géza:      Janika. Tragikomédia. 

